Frederick Nkomo is in Makapanstad naby Pretoria gebore in 1915. Hy was die seun van 'n Metodistepredikant, Abraham Nkomo, en was op laerskool in Mafikeng en Klerksdorp. Sy sekondêre onderwys het plaasgevind by die St Peter's-skool in Rosettenville, Johannesburg en hy het aan die Healdtown Instituut naby Fort Beaufort in die Oos-Kaap gematrikuleer. In 1937 studeer Nkomo vir 'n BSc-graad aan die South African Native College (Fort Hare). Hy het ook sy BA-graad bekom aan die Universiteit van Suid-Afrika (Unisa), terwyl hy sy mediese studies voltooi het. Gedurende die volgende jaar het hy by die Kilnerton Instituut, naby Pretoria, vir ses maande gestudeer, waarna hy begin skookgee het by die eerste hoërskool in die Dougallsaal in Marabastad. Die skool het later na Atteridgeville geskuif en Hofmeyr Hoërskool geword. Met sy terugkeer van 'n wêreld jeugkonferensie in Washington DC het Nkomo hom by die African National Congress (ANC) aangesluit, met die oortuiging dat dit 'n uitlaat sal wees vir sy radikale oortuigings. Hy is egter geskors vir sy militante oortuigings omdat die ANC op daardie stadium 'n geen-geweld-beleid gehad het.


Satoshi Yamaguchi (1959) Satoshi Yamaguchi (1978)


Tosca is 'n nedersetting in die Dr Ruth Segomotsi Mompati-distriksmunisipaliteit van die Noordwesprovinsie, Suid-Afrika. Dit was voorheen die setel van die Molopo Plaaslike Munisipaliteit, totdat dit saamgesmelt het om die Kagisano-Molopo Plaaslike Munisipaliteit te word in 2011. Tosca is in privaatbesit. Die R378-streeksroete verbind Tosca met sy buurdorpe: Seniac en Voorspoed. Lys van dorpe in Suid-Afrika "Molopo Local Municipality" (in Engels). GCIS Contact information. Geargiveer vanaf die oorspronklike op 10 Februarie 2014. Besoek op 12 September 2013. "Amalgamation process of Kagisano-Molopo now complete". Suid-Afrikaanse Regering se aanlyn-webblad. Geargiveer vanaf die oorspronklike op 4 Augustus 2012. Besoek op 12 September 2013. "Tosca" (in Engels). Toerisme Noordwesprovinsie. Geargiveer vanaf die oorspronklike op 27 Oktober 2014. Besoek op 12 September 2013. Hierdie Noordwes-verwante artikel is slegs 'n saadjie. U kan ons wikipedia help deur dit uit te brei.


Cornél Judels is 'n Suid-Afrikaanse skrywer en is op 7 Maart 1978 in Johannesburg gebore as die jongste van vier kinders van Cornelis Johannes Judels en Zelma du Toit. Sy matrikuleer in 1996 aan die Hoërskool Florida en studeer dan vanaf 1997 verder aan die Universiteit van Pretoria, waar sy in 2000 'n graad in Chemiese Ingenieurswese verwerf. Sy woon en werk op die Wes-Rand en studeer verder in Spaans aan die Universiteit van die Witwatersrand. Sy skryf in vir 'n M.A.-graad in Kreatiewe Skryfkuns aan die Universiteit van Pretoria, wat sy in 2012 verwerf. Haar mini-verhandeling vir hierdie kursus is “ 'n Ondersoek na die ‘Nuwe stemme’-reeks as forum vir ontluikende digters”, terwyl sy vir die praktiese deel van die kursus 'n versameling gedigte indien. Cornel is oorlede op Sondag 24 November 2019. Sy laat drie kinders agter. Haar gedigte word opgeneem in “Nuwe stemme 3” en in “Groot verseboek” en “My ousie is 'n blom”. Van Rensburg, Chrisna “Wie is Cornél Judels?”


Cumulo- beteken "hoop" of "stapel" in Latyn. Cumuluswolke word dikwels beskryf as "pofferig", "donsig" of dat dit soos watte lyk en dit word gekenmerk deur die plat onderkant. Omdat cumuluswolke laagliggende wolke is, is dit gewoonlik minder as 1 000 m van die grond af. Die uitsondering is die vertikale cumulus congestus-wolktipe. Cumuluswolke kan op hul eie voorkom, of in 'n lyn of groep wolke. Wanneer sekere omstandighede soos atmosferiese onstabiliteit, vogtigheid en 'n vinnige verandering in temperatuur voorkom, is Cumuluswolke dikwels die voorlopers van ander tipe wolke soos cumulonimbus. Gewoonlik sorg cumuluswolke nie vir enige neerslag nie, maar dit kan ontwikkel in cumulonimbuswolke, wat reëndraend is. Cumuluswolke kan gevorm word deur waterdamp, waterdruppels wat ekstra vinnig afkoel of yskristalle, na gelang van die omgewingstemperatuur. Dit kom voor in baie duidelike subvorms en koel die aarde gewoonlik af omdat dit die inkomende sonstraling weerkaats. Cumuluswolke is deel van 'n groter kategorie van vrye-konvektiewe cumuliformwolke wat cumulonimbuswolke insluit. Die laasgenoemde groep word soms afsonderlik gegroepeer as cumulonimbiform weens die meer komplekse strukture wat soms rankvormig is of ook die vorm van 'n aambeeld kan aanneem.


Hans Pienaar is 'n Suid-Afrikaanse skrywer en is in 1955 gebore as kind van Johnny Pienaar, 'n advokaat, en Noreen Pienaar, 'n bibliotekaresse. Hy studeer aan die Universiteit van Pretoria. Hier is hy redakteur van die studentetydskrif Vlieg. Wanneer daar in hierdie tydskrif 'n kortverhaal van Koos Prinsloo verskyn wat 'n vloekwoord en gedigte van Johann de Lange wat oor homoseksuele geslagsomgang handel bevat, word die redaksie geskors en Pienaar verbied om aan studentepolitiek deel te neem. Hy studeer verder aan die Universiteit van die Witwatersrand, waar hy 'n honneursgraad in Afrikaans en Nederlands behaal. Hy verlaat die koerant Beeld in 1984 uit protes teen die koerant se steun vir die Nasionale Party en die tuislandbeleid, en sluit by die redaksie van Sunday Times aan. Wanneer hy besef dat die Sunday Times van daardie tyd nie werklik krities genoeg is jeens die regering en die apartheidsbeleid nie, bedank hy weereens. Hy is vanaf 1987 tot 1989 een van die direkteure van die uitgewery Taurus. In hierdie tyd is hy ook 'n redaksielid van die letterkundige tydskrif Stet.


Joseph Daniel Marble is 'n Suid-Afrikaanse skrywer en is op 30 Oktober 1964 gebore in die ou Western Kleurlinggebied langs Westdene, een van die rofste woonbuurtes in die Johannesburg-omgewing.  Sy ouers is nooit getroud nie en uiteindelik het sy ma ses buite-egtelike kinders, waarvan net twee by dieselfde pa is. Hy leer reeds as jong kind van ses jaar oud die bendelewe intiem ken as lid van die Young Fighters en ervaar sy eerste seks op sewejarige ouderdom. In 1971 word sy ma as gevolg van handeldryf met drank en dwelms tronk toe gestuur en hy word onder Tickey en Mickey Bezuidenhout in pleegsorg geplaas in Noordgesig, naby Diepkloof en Orlando-Oos in Soweto. As bendelid word hy verskeie kere met messe gesteek, met bakstene aangerand en selfs gewond in 'n skietvoorval, terwyl hy ook ernstig beseer word wanneer 'n motor hom omry. Gregory, een van sy broers, word op sewentienjarige leeftyd deur sy bendemaats doodgeskiet. Sy pleegouers rand hom aan, laat hom soos 'n slaaf werk en vat die welsynsgeld wat hom toekom, vir hulleself. Na standerd sewe verlaat hy die skool.


Witfontein is 'n dorp in die Sekhukhune-distriksmunisipaliteit van die Limpopoprovinsie van Suid-Afrika. Lys van dorpe in Suid-Afrika "Hoofplek Witfontein". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


In die Romeinse senaat neem die teenstanders van die volkstribuun C. Gracchus 'n laaste dekreet van die senaat teen sy hervormings aan. Gaius Gracchus en talle van sy volgelinge word gedood. Western Civilization: Volume I: To 1715, Jackson J. Spielvogel, Cengage Learning, 2014, ISBN 1285981359, ISBN 9781285981352


Ga-Riba is 'n dorpie in die Bosveldkompleks van die Limpopoprovinsie, Suid-Afrika. Lys van dorpe in Suid-Afrika "Hoofplek Ga-Riba". Sensus 2011.


Praktiseer (deesdae Tubatse genoem) is 'n dorp in die Sekhukhune-distriksmunisipaliteit van die Limpopoprovinsie, Suid-Afrika. Lys van dorpe in Suid-Afrika "Hoofplek Praktiseer". Sensus 2011.


Republiek van Zoid Afrika is 'n gewilde TV-program wat sedert 10 Julie 2014 op kykNET (DStv kanaal 144) uitgesaai word. Die program word deur Karen Zoid aangebied, met spesiale gaste. Elke week word die program afgesluit met groot treffers van die gaste saam met Karen Zoid. Na afsluit van die episode is die liedjie beskikbaar aanlyn op ITunes. Reeks 1-3 was Donderdae aande om 20:30 op KykNET uitgesaai. Reeks 4 was Dinsdae aande om 20:30 op KykNET uitgesaai. Reeks 5 en 6 word Donderdae om 20:00 op KykNET uitgesaai. Republiek van Zoid Afrika is ook aanlyn beskikbaar op Showmax en DStv Now.


Tian Meyer (* 20 September 1988, Pietermaritzburg) is ’n Suid-Afrikaanse rugbyspeler wat in die Superrugbyreeks vir die Cheetahs, en in die Curriebeker vir die Vrystaat Cheetahs op skrumskakel speel. Hy het voorheen vir die Pumas, Goue Leeus, Natalse Haaie en Griekwas in die Curriebekerkompetisie uitgedraf, en ook vir die Lions in die Superrugbykompetisie. In 2014 het hy ’n tweejaarkontrak met die Griekwas onderteken. Na afloop van sy kontrak met die rugbyunie in Kimberley het hy hom by die Vrystaat aangesluit. Tian Meyer by SARugby.co.za "Poubloues 2 Leeus ryker". Media24. Volksblad. 21 Januarie 2014. Geargiveer vanaf die oorspronklike op 1 Februarie 2014. Besoek op 22 Januarie 2014. "Martin, Tian rig aandag eers op GW". Media24. Beeld. 23 Januarie 2014. Geargiveer vanaf die oorspronklike op 3 Februarie 2014. Besoek op 24 Januarie 2014. "Blitsbok Ruhan Nel draf op vleuel uit in Loftus-stryd". Netwerk24. 13 Augustus 2015. Besoek op 13 Augustus 2015. "Superrugby-spelers by GW ál minder". Die Burger. 12 Augustus 2015. Geargiveer vanaf die oorspronklike op 1 April 2016. Besoek op 18 Augustus 2015.


Die Geelvin-doktervis (Acanthurus xanthopterus) is 'n vis wat wydverspreid voorkom in die Stille Oseaan en Indiese Oseaan; ook aan die ooskus van Afrika suidwaarts tot by KwaZulu-Natal. In Engels staan die vis bekend as die Yellowfin surgeonfish. Die vis word tot 62 cm lank en is die grootse doktervis. Dit is blou-grys tot bruin met onreëlmatige, horisontale gebroke bruin tot donkergrys strepe wat oor die lyf strek. Daar is 'n kenmerkende geel vlek oor die oog. Die pektoralevinne is geel terwyl daar klein, fyn, ligte bruin strepies op die dorsale- en analevinne is. Die stertvin is blouerig met 'n wit ring om die stertvinbasis. Daar is ook 'n swart kol op die basis van die stertvin. Die vis kan sy kleur varieer tot lig blougrys, afhandgende van sy gemoedstoestand. Dit gebeur by die skoonmaak stasies. Die vis leef in tropiese strandmere en ook aflandige koraal- en rotsriwwe in water wat 15 tot 90m diep is. Hulle swem dikwels oor sanderige gebiede naby die riwwe waar hulle alge soek. Die vis kan maklik verwar word met die Lang doktervis (Acanthurus mata).


Gupta (/ˈɡuːptə/; Devanagari: गुप्ता) is 'n algemene familienaam van Indiese oorsprong. Volgens party akademici is die naam Gupta afgelei van die Sanskrit goptri, wat 'beskermer' of 'goewerneur' beteken. Volgens die bekende historikus R. C. Majumdar is die familienaam Gupta op verskillende tye deur verskillende gemeenskappe in die noordelike en oostelike dele van Indië aangeneem.. Dit kan na die volgende persone verwys: Arjun Gupta, Amerikaanse akteur Rati Gupta, Amerikaanse akteur Guptafamilie (en) GUPTA – Surname Meaning | Origin for the Surname Gupta Genealogy. Genealogy.about.com (2013-07-14). Besoek op 2013-07-18. Majumdar, Ramesh Chandra; Anant Sadashiv Altekar (1986). Vakataka Gupta Age: circa 200–550 A.D. Motilal Banarsidass Publ. p. 126. ISBN 81-208-0026-5. Hierdie artikel is ’n saadjie. Voel vry om Wikipedia te help deur dit uit te brei.


Die Blouband-doktervis (Acanthurus lineatus) is 'n vis wat wydverspreid voorkom in die Stille Oseaan en Indiese Oseaan; ook aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die Bluebanded surgeonfish. Die vis word tot 38 cm lank en is opmerklik in die water. Daar is verskeie horisontale, bloue strepe met swart rante op die vis se lyf wat strek van die kop tot by die stertvin se basis. Daar is geel strepe tussen die blou strepe. Die pens is persagtig terwyl al die vinne helder blou rante het. Die stertvin is holrond. Die vis leef in rotskus areas en ook vlak riwwe waar die water onstuimig is. Hulle beweeg bokant die riwwe rond in water wat 1 tot 12m diep is. Die onvolwasse vissies word soms gevind in tussengety poele. Hulle vreet alge en is alleenlopers maar kan ook in klein groepies gevind word. Die vis aggressief. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa.


Beamish The Living Museum of the North Ligging Beamish naby Stanley Graafskap Durham  Engeland Stigting 1970 Direkteur Richard Evans Webtuiste beamish.org.uk Beamish, The Living Museum of the North is 'n opelugmuseum in Beamish naby Stanley in die Engelse graafskap Durham. Die primêre doel van die museum is om 'n indruk te gee van die alledaagse lewe in stedelike en landelike streke van Noordoos-Engeland op die hoogtepunt van die industrialisering in die vroeë 20ste eeu. Baie van die museum se restorasiewerk en vertonings is aan die laat Victoriaanse en die Edwardiaanse tydperk gewy, terwyl besoekers ook 'n indruk kry van die plattelandse lewe onder die invloed van die nywerheidsomwenteling in omstreeks 1825. Die museum maak op sy terrein van 120 hektaar (300 akkers) gebruik van 'n mengsel van geboue wat uit ander dele van Engeland hierheen verskuif is, asook oorspronklike plaaslike strukture en geboue wat herbou is; 'n groot versameling van voorwerpe, werkende voertuie en toerusting; asook vee en personeel in historiese kleredrag. Aan die museum is sedert sy opening in 1972 'n reeks pryse toegeken, waaronder dié van Europese Museum van die Jaar in 1987, terwyl dit ook as voorbeeld vir ander "lewende museums" gedien het.


Gaius Cosconius kry 'n prokonsulêre imperium om teen die Delmatae op te tree. Hy verower Salona in Illyria. M. Aemilus Lepidus word konsul. Hy probeer die lewering van goedkoper graan aan die volk van Rome te herstel, wat Sulla onderdruk het. Ook wil hy amnestie vir Marius hulle hê. Sy voorstel word verwerp. Slag van Gibraltar – Sertorius se vloot verslaan Cotta. Sulla, 'n Romeinse diktator (* 138 v.C.). Illyricum in Roman Politics, 229 BC-AD 68, Danijel Dzino, Cambridge University Press, 2010, ISBN 0-521-19419-9, ISBN 978-0-521-19419-8 A History of Rome to 565 A. D., Arthur Edward Romilly Boak, Macmillan, 1921 Rome and Baetica : Urbanization in Southern Spain c.50 BC-AD 150: Urbanization in Southern Spain c.50 BC-AD 150, Oxford classical monographs, A. T. Fear, Clarendon Press, 1996, ISBN 0-19-159164-5, ISBN 978-0-19-159164-8


Cape Maclear, of Chembe, is ’n dorp in die Mangochi-distrik van Malawi se Suidelike Streek. Die nedersetting op die Nankumba-skiereiland lê aan die suidelike oewer van die Malawimeer naby die Domwe- en die Thumbwe-eiland en is die besigste oord aan die meer. Dit val in die Malawimeer Nasionale Park. Voor die koms van Skotse sendelinge was die gebied onder beheer van die Moslemse Yao-volk. Die sendeling en ontdekkingsreisiger David Livingstone het in 1859 die kaap bereik en dit "Cape Maclear" genoem, na sy vriend die sterrekundige Thomas Maclear aan die Kaap die Goeie Hoop. In Oktober 1875 is ’n nuwe sendingstasie, "Livingstonia", deur Skotse sendelinge gestig. Hoewel Cape Maclear ’n goeie hawe gehad het, het die onvrugbare grond in die gebied en die voorkoms van die tsetsevlieg beteken ’n meer geskikte terrein moes gevind word. Die sendelinge het in 1882 geskuif na Bandawe, naby Chintheche. Daar is steeds sendelinggrafte op Cape Maclear. Cape Maclear en sy eilande, woude en baai is in 1980 tot ’n nasionale park verklaar met die naam Malawimeer Nasionale Park, die eerste nasionale varswaterpark in die wêreld.


Die Reuse-erdwurm (Microchaetus rappi) is 'n gesegmenteerde wurm wat voorkom in die Debenek-gebied van die Oos-Kaap tussen King William's Town en Oos-Londen. Hierdie spesie is die langste wurm in die wêreld. Dit bereik 'n gemiddelde lengte van 1,36 m, maar die langste een wat aangetref is het 'n lengte van 6,7 m en 'n deursnee van 2 cm gehad. Daar is verskeie ander soorte reuse-wurms in hierdie gebied, soos die Proandricus skeadi en saam is hulle verantwoordelik vir die kommetjie-landskap wat hier aangetref word. Daar is ook 'n gouemolsoort wat hierdie wurms vreet en 'n plantesoort Arctotis debensis wat net in hierdie kommetjiegraslande voorkom en aanpassings besit wat verhoed dat dit begrawe word deur wurmuitwerpsels wat 'n hoogte van 24 cm kan bereik vir P. skeadi. "Familie Microchaetidae, Michaelsen, 1921". Texas A&M University. Besoek op 12 Mei 2016. Soils of South Africa, Martin Fey, Jeff Hughes, Jan Lambrechts, Antoni Milewski, Anthony Mills Cambridge University Press, 2010, ISBN 1-139-49529-1, ISBN 978-1-139-49529-5 Hierdie artikel is ’n saadjie.


Marcus Perperna vermoor sy baas Sertorius. Hy word egter onmiddellik deur Pompeius verslaan, wat die opstand in Lusitanië na 7 jaar beëindig. Quintius Serorius – Marius-aanhanger en Romeinse generaal A Global Chronology of Conflict: From the Ancient World to the Modern Middle East Spencer C. Tucker, ABC-CLIO, 2009, ISBN 1-85109-672-8, ISBN 978-1-85109-672-5


Du'ā' (Arabies: دعاء, meervoud: 'ad'iyah أدعية; ook getranslitereer as Doowa), wat letterlik "aanroeping" beteken, is 'n daad van gebed. Dit word beskou deur Moslems as 'n groot daad van aanbidding. Die Islamitiese profeet Mohammed het gesê "Dua is die wese van aanbidding". Volgens die Qur'aan: En jou Here sê: "Roep my aan; Ek sal jou (gebede) beantwoord" —Qur'aan, sura 40 (Ghafir), ayah 60 "Bombay High Court:Haji Bibi vs H.H. Sir Sultan Mahomed Shah 1 September 1908". Russell, High Court of Bombay. Besoek op 26 Maart 2012. Koran 40:60 Hierdie artikel is ’n saadjie. Voel vry om Wikipedia te help deur dit uit te brei.


Abu'l-Fath Jalal ud-din Muhammad Akbar (14 Oktober 1542 – 27 Oktober 1605, Oerdoe: جلال الدین اکبر), Akbar I, of Akbar die Grote (Oerdoe: اکبر اعظم Akbar-e-Azam) was een van die mees bekende 16de-eeuse Mogolheersers van Indië. Hy het vir ongeveer 'n halwe eeu geregeer. Voordat hy oorlede is, het hy 'n groot en stabiele Mogolryk in Indië gevestig. Hy was 'n seldsame kulturele, artistieke en politieke sintetiseerder. In weerwil van Moslemitiese ortodoksie, het hy met Hindoevroue getrou. Hindoe's is ook deur hom in sy hofstelsel as ministers aangestel. Hy was die eerste Mogol wat vroeë Christelike sendelinge in sy hof uitgenooi het. Hy het verdraagsaamheid, pluralisme en vrede tussen Islam, Hindoeïsme en Zoroastrisme bevorder. Hy het ook 'n nuwe Mogolse skool van kuns ontwikkel: 'n kuns van werklike en lewende temas, delikate uitvoering en verrassende kleur wat vroeë Hindoeïstiese en Persiese style gekombineer het. Akbar is gebore in Umarkot in Sind. Sy vader Humayun is deur die Afgaanse generaal Sher Sjah van die Indiese troon ontneem.


Errol Arendz (gebore 6 Oktober 1953) is 'n internasionaal-bekende Suid-Afrikaanse modeontwerper van Kaapstad. Talle bekendes het al van sy uitrustings gedra. Hy het ook uniforms vir die kajuitbemanning en grondpersoneel van die Suid-Afrikaanse Lugdiens ontwerp. Arendz het in 1973 met hoogste lof van die Fashion Academy in Johannesburg gegradueer. In die jare sewentig studeer en werk hy in Parys en Londen. Hy word oornag 'n sensasie in Suid-Afrika toe Fairlady foto's van die sosiale vlinder Barbara Barnard, wie sy eerste versameling uitrustings dra, publiseer. Sy bekende internasionale kliënte sluit in: Priscilla Presley, Joan Collins, Shakira Caine, Joanna Lumley, Sharon Stone en Jaclyn Smith. Van sy Suid-Afrikaanse kliënte sluit in: Elita de Klerk, Pam Golding en Karen Barnard. HAT Taal-en-feitegids, Pearson, Desember 2013, ISBN 978-1-77578-243-8 Profiel op TVSA.co.za, besoek op 27 Maart 2016 Arendz se amptelike webtuiste


Organiese verbindings is 'n groot klas van chemiese verbindings wat gebaseer is op die element koolstof. Party verbindings van koolstof word egter om geskiedkundige redes nie tot die organiese verbindings gereken nie. Dit is oksiede soos CO, CO2, karbiede, karbonate, sianiede. Aanvanklik is daar geglo dat organiese verbindings net deur lewende organismes vervaardig kon word. Toe duidelik geword het dat dit nie waar is nie het die verskil tussen organiese en anorganies koolstofverbindings in beginsel verval, maar die nomenklatuur het gebly. Daar is 'n enorme aantal organiese verbindings en dit maak die organiese chemie die grootste onderdeel van die chemie. Dit is nogtans net so by die temperature waarby mense op Aarde leef. Die meeste organiese verbindings ontbind by verhitting bo 200-300 °C. Die meeste organiese verbindings het 'n molekulêre struktuur. Dit is die gevolg van die eienskap van koolstofatome om kovalente bindings te vorm met ander koolstofatome. Die molekules het dikwels koolstofkettings, maar daar is ook ringverbindings. Belangrike klasse organiese verbindings: Koolwaterstowwe Koolhidrate Alkohole Karboksielsure Suurchloriede Alkanone Alkanale Organiese molekules Hierdie artikel is ’n saadjie. Voel vry om Wikipedia te help deur dit uit te brei.


Die 2016 Formule Een Australiese Grand Prix is op 20 Maart 2016 in Melbourne Australië gehou. Dit was die eerste wedren van die kampioenskapseisoen en is deur Nico Rosberg in sy Mercedes gewen. Pirelli het die volgende bande aan alle spanne in Melbourne verskaf: (nl) Bottas met vyf plekke gestraf voor GP van Australië (nl) Forse straf voor Haryanto na botsing met Grosjean


Kensington is een van die oudste voorstede van Johannesburg en volgens sy oppervlak ook een van sy grootstes. Dit word in die weste begrens deur Jeppestown, Troyeville en Belgravia, in die noorde deur Bezuidenhoutsvallei en Judith's Paarl, in die noordooste deur Dewetshof, in die ooste deur Bedfordview en in die ooste en suide deur Reynolds View en Malvern. Duisende bome, wat langs paaie geplant is toe die voorstad se padnetwerk op voormalige grond van die plaas Doornfontein in 1902 uitgelê is, en die voorstad se ligging op 'n aantal koppies dra by tot die rustige en dorpsagtige karakter. Dit word beskryf as 'n meer tydlose en besadigde deel van Johannesburg. Kensington het vanaf 1897 op die hoogtepunt van die Britse Ryk se magsuitbreiding ontstaan, en dit was ietwat oordrewe Britse nasionalisme (jingoisme) wat kort ná die oorwinning in die Anglo-Boereoorlog sy stempel op Kensington se toponimie afgedruk het. Nie net die voorstad se naam - afgelei van die welgestelde voorstad Kensington in die huidige Londense Royal Borough of Kensington and Chelsea - weerspieël die anglofiele houding van sy stigter, Max Langermann, 'n Joodse immigrant uit Duitsland en boorling van Floss in Beiere nie, maar daar is ook nie minder as 83 strate wat na Britse oorlogskepe vernoem is nie - naas straatname soos Langermann Drive wat aan die stigter herinner.


Gert Daniël Janse Pretorius (1910 - 1975) was 'n Suid-Afrikaanse skrywer en is op 24 Junie 1910 op Petrusburg in die Vrystaat gebore. Sy ouers is Gert Cornelis Pretorius (1868–1955) en Hendrina Cecilia Janse van Vuuren (gebore 1875). Op Petrusburg kry hy onderrig aan die plaaslike skool en woon later buitemuurse klasse in die regte aan die Universiteitskollege van die Vrystaat by. Hy tree toe tot die Staatsdiens en doen dan vanaf 1947 vir baie jare joernalistieke werk by The Argus in Kaapstad, eers as politieke beriggewer en later as hoof van die groep se kantore in Bellville. Hierna beklee hy 'n pos in die nuusdienspersoneel van die Suid-Afrikaanse Uitsaaikorporasie (SAUK) in Johannesburg en keer dan weer terug na Kaapstad as persskakelbeampte van die Weermag se Kommandement Wes-Kaapland, 'n betrekking wat hy tot met sy dood beklee. As digter, regisseur en dramaturg wen hy talle pryse op Eisteddfods. Hy is getroud met die kunstenares en skryfster Rykie Pretorius (Rykie Hester Heydenreich) en hulle het vier kinders, twee dogters (Gerda Christine en Cecilia Hendrina) en twee seuns (Daniël Janse en Johannes Petrus).


Marsh Memorial Homes is 'n kinderhuis in Rondebosch onder beheer van die Metodistekerk. Hierdie inrigting is in 1901 tydens die Tweede Vryheidsoorlog gestig toe die sakeman William Marsh 'n bedrag van £300 000 pond vir 'n weeshuis nagelaat het. 'n Kapel is in 1922 bygebou. Die besonder mooi gebouekompleks is tot gedenkwaardigheid verklaar. Hierdie artikel is ’n saadjie. Voel vry om Wikipedia te help deur dit uit te brei.


Salman Amin "Sal" Khan (Bengaals: সালমান খান, gebore in New Orleans op 11 Oktober 1976) is 'n Amerikaanse internetonderwyser van Bengaalse afkoms en stigter van die Khan Academy, 'n gratis aanlyn niewinsgewende onderwysdiens. Met behulp van meer as 2700 YouTube-video's (2011) verduidelik Khan 'n groot aantal onderwerpe uit. Khan is oorspronklik 'n elektriese ingenieur. Hy het 'n MSc aan Massachusetts Institute of Technology en daarbenewens 'n MBA aan Harvard Business School verwerf. Sy onderwysloopbaan het aan die einde van 2005 begin toe hy sy neef deur middel van die internet met wiskunde gehelp het. Die sukses daarvan het hom beïnvloed om in 2006 sy videolesse op YouTube te publiseer. Voor 2009 het hy as 'n heining fonds ontleder gewerk, maar tans raak hy voltyds betrokke met sy aanlyn onderwysdiens. www.youtube.com/watch?v=4Zf_PFN-kbg&feature=youtube_gdata. Kaplan, David A. (24 Augustus 2010). "Sal Khan: Bill Gates' favorite teacher". Money.cnn.com. Besoek op 26 Augustus 2010. Posted (28 Junie 2010). "How Khan Academy Is Changing Education With Videos Made In A Closet – with Salman Khan" (in Engels).


Die NG gemeente Grootdrink is ’n gemeente in die weste van die Sinode van Noord-Kaapland, een van die Nederduitse Gereformeerde Kerk se nege streeksinodes in Suid-Afrika. Op 13 November 1941 is langs die Oranjerivier die gemeente Grootdrink gestig. Die naam is afgelei van ’n drinkplek vir dorstige diere by die waters van die grootste rivier in Suid-Afrika. Hierdie gemeente het met sy stigting hoofsaaklik bestaan uit nedersetters wat hul lewensbestaan vind uit die besproeiing wat hier beoefen is. Oorspronklik is die gemeente uit gedeeltes van die aangrensende gemeentes Boegoeberg en Grootrivier (soos dit van 1932 tot 1949 bestaan het) gestig. Op tydelike gebied moes die gemeente vanaf die eerste dag 'n moeilike bestaan voer. Met die stigting was daar geen permanente geboue van klip of steen waarmee 'n begin kon gemaak word nie. Op 7 Februarie 1942 is prop. P.A.M. Brink as eerste leraar van die gemeente georden. Uit die staanspoor het hy hom vir die verkryging van kerkgrond beywer. Ook het hy in die wyk Swartkopvloer vir die oprigting van 'n saalkerk georganiseer, en is die gebou op 8 Mei 1943 ingewy.


American Society of Civil Engineers (ASCE) Hoofkwartier Reston, Virginië  Verenigde State Stigting 5 November 1852 Tipe Nie-regeringsorganisasie (NRO) Ingenieurs-vereniging Voorsitter Kristina L. Swallow, P.E., ENV SP, F.ASCE Ledetal 152 000+ (2016) Webtuiste www.asce.org Die American Society of Civil Engineers (ASCE) is 'n Amerikaanse professionele liggaam wat in 1852 gestig is om die belange van siviele ingenieurs te verteenwoordig. Die ASCE, wat sy hoofkwartier in Reston in die deelstaat Virginië het, is die oudste nasionale vereniging van ingenieurs in die Verenigde State. Sy statuut is op die ouer Boston Society of Civil Engineers gegrond wat in 1848 in die lewe geroep is. Die ASCE is op 5 November 1852 in New York gestig toe 'n klein groep van twaalf ingenieurs en argitekte - Julius W. Adams, J. W. Ayres, Alfred W. Craven, Thomas A. Emmet, Edward Gardiner, Robert B. Gorsuch, George S. Greene, James Laurie, W. H. Morell, S. S. Post, W. H. Talcott en W. H. Sidell - in die kantoor van Alfred W. Craven, die destydse hoofingenieur van die Croton-akwaduk in New York, vergader het om die American Society of Civil Engineers and Architects in die lewe te roep - as die eerste nasionale Amerikaanse ingenieurswese-vereniging wat ooit gestig is.


L. Postumius Megellus en Q. Mamilius Vitulus word konsul en beleër Agrigentum. Zeno van Citium -(geraamde datum) The First Punic War: A Military History, John Francis Lazenby Stanford University Press, 1996, ISBN 0-8047-2673-6, ISBN 978-0-8047-2673-3


Potchefstroom Gimnasium is ’n staatshoërskool in Potchefstroom, Noordwes, wat onderrig in Afrikaans aan leerders van gr. 8 tot 12 bied. Die skool het ontstaan uit die Teologiese Skool Burgersdorp van die Gereformeerde Kerk wat in 1869 gestig is om in die behoefte aan predikante vir dié kerkverband te voorsien. Die Teologiese Skool het ook onderrig aan sekondêre leerders gebied ter voorbereiding op hul teologiese studie aangesien godsdiensonderrig aan staatskole in die Kaapkolonie in 1865 gestaak is. Die Voorbereidende Skool het in 1907 onder beskerming van die Teologiese Skool op Potchefstroom ontstaan nadat laasgenoemde begin 1905 volgens ’n besluit van die Gereformeerde Sinode op Middelburg, Kaap, daarheen verhuis het. Die Voorbereidende Skool se stigters was proff. Jan Kamp, A.P.C. Duvenhage, Jan Lion Cachet, Ferdinand Postma en dr. J.D. du Toit, indertyd leraar van die Gereformeerde kerk Potchefstroom. Prof. Kamp het baie jare lank die Nederlandse taal en letterkunde aan die leerlinge onderrig, was tot 1915 lid van die skoolkomitee (ook as sekretaris) en vanaf 1921 lid van die beheerraad van Potchefstroom Gimnasium.


Johannes Jacobus Adriaan (Ad) Coetsee (distrik Middelburg, Kaapkolonie, 30 Oktober 1884 – Pretoria, 23 April 1973) was jare lank hoof van die Potchefstroom Gimnasium. Coetsee is op ’n plaas in die distrik Middelburg, Kaap, gebore. Sy ouers was lidmate van die Gereformeerde Kerk en so gaan hy vir sy onderrig na die Gereformeerde Teologiese Skool Burgersdorp. Tydens sy studiejare op Burgersdorp het hy kennis gemaak met prof. Jan Lion Cachet en die latere ds. W. J. de Klerk. Twee van sy medestudente was Ferdinand Postma en J.D. du Toit. Cachet, Postma en Du Toit het, was in 1907 medestigters van die Voorbereidende Skool, wat in 1915 grotendeels deur De Klerk se toedoen die Gimnasium, ’n staatskool, geword het. Al vier dié manne het later op Potchefstroom 'n besonderse invloed op Coetsee en sy onderwysloopbaan uitgeoefen. In sy eerste onderwysjaar in 1907 was hy hoof van die Vrye Christelike Skool op Burgersdorp en gedurende die eerste ses maande van 1908 assistent-onderwyser aan die Albert Academy, ook op Burgersdorp.


Alfred Métraux (5 November 1902 – 11 April 1963) was ’n Switserse antropoloog, etnoloog en menseregteleier. Hy het belangrike inligting gepubliseer oor Suid-Amerika se Indiane, die voedoeïsme van Haïti en die antieke samelewings van Paaseiland. Hy het onder meer deelgeneem aan die opstel van die Verenigde Nasies se Verklaring oor Menseregte. Sy boeke sluit in Voodoo, The History of the Incas en Easter Island. Métraux het selfmoord gepleeg deur ’n oordosis kalmeermiddels te neem. Alfred Métraux by KronoBase Steven R. Fischer - Rongorongo: The Easter Island Script : History, Traditions, Texts


Gerrit Dekker (Pretoria, Transvaal, 11 November 1897 – Klerksdorp, Suid-Afrika, 10 April 1973) was professor, letterkundige adviseur en vertaler. Sommige van sy publikasies sluit in Van Deyssel as skilder, Oordeel en besinning en Die Afrikaanse Psalmberyming. Sy ouers was Nederlanders wat vroeg in die negentigerjare van die 19de eeu na Suid-Afrika geïmmigreer het, waar sy pa as boumeester werk. Hy gaan skool aan die Oosteindskool, waar hy in 1915 matrikuleer en studeer dan vanaf 1916 verder aan die Transvaalse Universiteitskollege in Pretoria. In 1918 behaal hy die B.A.-graad en in 1919 die M.A.-graad in Nederlands. Vir nege maande in 1920 neem hy tydelik waar as dosent aan die Transvaalse Universiteitskollege in die plek van prof. T.H. le Roux. Aan die einde van daardie jaar gaan hy dan na Amsterdam waar hy verder studeer aan die Gemeentelijke Universiteit van Amsterdam. Hier promoveer hy in 1926 met onderskeiding met ’n proefskrif oor Die invloed van Keats en Shelley in Nederland gedurende die negentiende eeu. Terwyl hy in Europa is neem hy die geleentheid waar om baie te reis en hy bestudeer ook die beeldende kunste, waaroor hy later artikels en ook ’n boek skryf.


Die Tuha'a Pae, of Austraaleilande (Frans: Îles Australes of Archipel des Australes), is die mees suidelike groep eilande van Frans-Polinesië, ’n oorsese gebied van Frankryk in die Stille Oseaan. Geografies bestaan hulle uit twee aparte argipels, Tupua'i (Îles Tubuaï) in die noordweste en die Basseilande (Îles basses) in die suidooste. Eersgenoemde bestaan uit Îles Maria, Rimatara, Rūrutu, Tupua'i en Ra'ivāvae; en laasgenoemde uit die hoofeiland, Rapa Iti, en die kleiner Marotiri. Die bewoners van die eilande is bekend vir hul weefwerk. Die eilande Maria en Marotiri is nie geskik vir onderhoubare bewoning nie. Verskeie van die eilande het onbewoonde eilandjies of rotse aan hul kus. Die Austraaleilande het ’n bevolking van sowat 6 300 op byna 150 km2. Die hoofstad is Tupua'i, maar die grootste stad is Rūrutu met ’n bevolking van 2 322. Institut Statistique de Polynésie Française (ISPF). "Recensement de la population 2012" (in Frans). Geargiveer vanaf die oorspronklike (PDF) op 2 Februarie 2014. Besoek op 1 Augustus 2012. "Australs Resorts".


Hlabeni is 'n klein nedersetting in die suidweste van KwaZulu-Natal, Suid-Afrika. Lys van dorpe in Suid-Afrika "Hoofplek Hlabeni". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


’n Hulplyn word in Westerse musieknotasie gebruik om toonhoogtes bo of onder die lyne en spasies van die gewone notebalk te weergee. ’n Lyn effens langer as die kop van die noot word parallel met die notebalk getrek, bo of onder, op dieselfde afstand as die lyne van die notebalk (sien Figuur 1). Hoewel hulplyne soms in manuskripte van cantus planus en vroeë polifonie aangetref word, het dit eers in die vroeë 16e eeu in algemene gebruik gekom (Anon. 2001). Selfs toe het drukkers nie van hulplyne gehou nie, aangesien dit moeilikhede met setwerk veroorsaak het, ruimte op die bladsy vermors het en ’n slordige indruk geskep het. Vokale musiek het van ’n verskeidenheid sleutels gebruik gemaak om die omvang van die party sover moontlik op die notebalk te hou. In klawerbordnotasie was ’n algemene manier om hulplyne te probeer vermy die gebruik van "oop partituur" op vier balke met verskillende sleutels (Godwin 1974, 16–17). Wanneer daar baie note in 'n passasie is wat meer as drie hulplyne nodig het, is dit dikwels beter om van sleutel te verander of 8va-notasie te gebruik.


Die Reitz-aalwyn (Aloe reitzii) is 'n skaars en bedreigde Suid-Afrikaanse aalwyn. Twee variëteite word erken: var. reitzii wat slegs in die Tonteldoos-vallei, tussen Roossenekal en Dullstroom in die natuur groei en var. vernalis wat in die noordelike deel van KwaZulu-Natal aangetref word. Die spesie is vernoem na F.W. Reitz, die voormalige president van die Oranje-Vrystaat en staatssekretaris van die Zuid-Afrikaansche Republiek. Die Reitz-aalwyn is gewoonlik 'n stamlose, kort plant met 'n enkele roset wat nie hoër as 1,5 meter word nie. Die blare is seegroen en met 'n waslaag bedek. Hulle groei gewoonlik opwaarts. Beide oppervlaktes van jong plante se blare is gewoonlik met doring bedek, maar hulle verdwyn soos die plante ouer word, behalwe dat 'n enkele ry dorinkies gewoonlik op die agterkant van jong blare te sien is. Laasgenoemde eienskap help om die spesie uit te ken, selfs as dit nie blom nie. Wikispecies het meer inligting verwant aan Reitz-aalwyn Wikimedia Commons het meer media in die kategorie Aloe reitzii. Van Wyk, Ben-Erik; Smith, Gideon F. (2014).


Die Horingsman (Bitis caudalis) is 'n slang wat deel vorm van die adders. Die slang kom voor vanaf Worcester en Oudtshoorn in die Suid-Kaap; daarvandaan deur die Karoo tot in die Oos-Kaap en verder noordwaarts tot in die Noord-Kaap, Noordwes, Limpopo, Botswana, die suide van Zimbabwe asook in Namibië en Angola. Die slang staan ook bekend as die Horingadder en in Engels as die Horned adder. Die slang is gemiddeld 20 tot 25 cm lank met 'n maksimum lengte van 60 cm. Sy kleur wissel baie; in die Kalahari is dit rooierig, in die Noord-Kaap is dit sand- of donkerolyfkleurig, in die Namibië is hulle lig sandgrys tot oranjerooi en lig tot donkerbruin met grys pastelkleure in Limpopo. Die slang het 'n prominente horing bokant elke oog. Sy gif is sitotoksies maar hou nie werklik 'n gevaar in vir die mens nie. Na 'n byt deur die slang sal die slagoffer skok ervaar, swelsel en akute pyne en in sommige gevalle kan dit met nekrose gepaard gaan. Polivalente gifstof in nie doeltreffend teen die slang se gif nie.


Paul Emil von Lettow-Vorbeck (20 Maart 1870 – 9 Maart 1964) was 'n generaal in die Duitse keiserlike magte wat beroemdheid tydens die Oos-Afrika-veldtog in die Eerste Wêreldoorlog verwerf het. Hy het met 'n mag van minder as 14 000 manskappe (3 000 Duitsers, 11 000 Swart troepe Askaris) vir ten minste vier jaar lank teen 'n oormag van ongeveer 300 000 Britse, Suid-Afrikaanse, Belgiese en Portugese soldate geveg. Hy was die enigste Duitse bevelvoerder om tydens die oorlog grondgebied van die Britse Koninkryk suksesvol in te val, en was tot aan die einde van die oorlog feitelik onoorwonne in die veld. Wikimedia Commons het meer media in die kategorie Paul von Lettow-Vorbeck. Hierdie artikel is ’n saadjie. Voel vry om Wikipedia te help deur dit uit te brei.


Lindley SH is 'n groep landbouhoewes noord van Johannesburg, Suid-Afrika. Hierdie artikel is ’n saadjie. Voel vry om Wikipedia te help deur dit uit te brei. "Subplek Lindley". Sensus 2011.


Schindler House 833 North Kings Road, West Hollywood Kalifornië  Verenigde State Opgerig 1922 Tipe Gekombineerde woonhuis en ateljee Isometriese tekening Styl Modernisme Argitek Richard M. Schindler Schindler House, ook bekend as Schindler Chace House of Kings Road House, is 'n woonhuis in West Hollywood, Kalifornië wat in 1922 volgens 'n ontwerp van die Oostenryks-Amerikaanse argitek Richard M. Schindler (1887–1953) ontstaan het. Schindler se huis het merkbaar verskil van tradisionele residensiële argitektuur, veral ten opsigte van geriewe waaroor dit nie beskik nie. Daar is geen konvensionele sitkamer, eetkamer of slaapkamer in die huis nie. Dit is eerder ontwerp en gebou om as 'n gemeenskaplike woning, werkplek en ateljee vir twee jong gesinne - Schindler en sy vrou en 'n egpaar met wie hulle bevriend was - te dien. Dit was tot en met 1953 Schindler se woon- en werkplek. Opvallend is Schindler se vernuwende gebruik van industriële materiale. So is die huis van betonmure en verskuifbare glaspanele voorsien en het, as oopplangebou, die omliggende omgewing en natuur in die woonruimte geïntegreer - 'n baanbrekende ontwerp in Kalifornië se argitektoniese geskiedenis en 'n huldeblyk aan sy warm, droë en sonnige klimaat.


Milo Yiannopoulos is 'n Britse joernalis en entrepreneur wat in Griekeland gebore en aan sy ma se kant van Joodse afkoms is. Hy was die tegnologie-redakteur van Breitbart.com, 'n konserwatiewe nuus-en-meningswebwerf wat in die Verenigde State van Amerika gebaseer is. Hy beskryf feminisme as kanker en het die ondersteuners van Black Lives Matter vergelyk met die Ku Klux Klan. James Kirchick (1 Junie 2016). "Donald Trump's Little Boy Is a Gay Half-Jew With Jungle Fever" (in Engels). en:Tablet (magazine). Geargiveer vanaf die oorspronklike op 7 Januarie 2020. Besoek op 10 Junie 2016. David Ng (29 Oktober 2015). Gamergate advocate Milo Yiannopoulos blames feminists for SXSW debacle (Engels). Los Angeles Times. URL besoek op 11 Junie 2016. Aric Mitchell (4 Junie 2016). "Milo Yiannopoulos: Black Lives Matter And KKK Are The Same" (in Engels). en:Inquisitr. Geargiveer vanaf die oorspronklike op 19 Junie 2019. Besoek op 11 Junie 2016. Hierdie artikel is ’n saadjie. Voel vry om Wikipedia te help deur dit uit te brei.


Die Shirehoogland is ’n uitgestrekte bergreeks oos van die Shirerivier in Malawi. Dit is sowat 130 km lank. Die hoogland is op die meeste plekke sowat 900 m hoog en sluit verskeie berge in, soos Thyolo (1 462 m), Soche (1 533 m), Ndirande (1 612 m), Chiradzulu (1 773 m) en die Zombaplato (2 000 m). Vanweë die gematigde klimaat en die moesonreëns wat soms heeljaar die waterbronne van die hoogland voed, was die voorheen feitlik onbewoonde streek baie gewild onder die koloniale Britte, wat met die verbouing van tee en hout gou ’n intensiewe plantasie-ekonomie daar gevestig het. Dit is dus nie per toeval dat die ekonomiese middelpunt van Malawi, Blantyre, ook daar geleë is nie. Wat toerisme betref, is die Zombaplato en die nabygeleë stad Zomba ook gewild. Aktiwiteite sluit in stap in digte woude, bergklim, perdry, voëls kyk, hengel en bergfiets ry. Die steil hange van die plato bied ’n panoramiese uitsig oor die vallei, asook die Chilwameer in die noorde, Berg Mulanje in die suidooste en die Shirerivier in die weste.


Omar Mateen, gebore as Omar Mir Seddique, (16 November 1986 – 12 Junie 2016) was 'n Amerikaanse Islamitiese terroris. Hy het in 'n gewapende aanval op die Pulse homoklub in Orlando, Florida in die Verenigde State 50 mense gedood en 53 gewond. Hy het eers die 911-nommer van die polisie gebel om 'n eed van trou aan ISIS af te lê en sy naam te gee. Hy het toe die nagklub om 2 uur die oggend binnegegaan en met 'n outomatiese wapen begin skiet. Later het hy gyselaars gevangegeneem. Drie uur later het veiligheidsmagte hom gedood. Omar was 'n Amerikaanse burger van Afgaanse afkoms. Die FBI het hom vroeër ondersoek vanweë kontakte met Moner Mohammed Abusalha, 'n terroris wat in Sirië 'n selfmoordaanslag gepleeg het. Abusalha en Mateen het in dieselfde dorp Fort Pierse gewoon, maar kontak was minimaal. "Huffington Post 12 Junie 2016".


Oro of 'Oro is ’n god van die Polinesiese mitologie. Hoewel die aanbidding van Oro van eiland tot eiland verskil het, het hy in die 17de en 18de eeu ’n groot aanhang op al die Geselskapseilande gehad, veral Tahiti en Raiatea. Op Tahiti was hy die hoofgod en die god van oorlog. Op die Marquesaseilande is hy Mahui genoem. Vier hoofgode is op die Geselskapseilande aanbid: Taaroa, oorspronklik die god van die see en visvangs; Tane, god van die woud en kunsvlyt; Tu, die ou god van oorlog; en Roo, god van landbouprodukte en die weer. Hulle is ook op ander Polinesiese eilande aanbid. Die eerste mense wat op die eilande gaan woon het tydens die Polinesiese uitbreiding, het hul mitologie oor al die eilande versprei. Oor die eeue heen het die aanhoudende migrasie en ontwikkelings in die oorspronklike gemeenskappe van die Polinesiese Driehoek gelei tot plaaslike verskille en aanpassings van die kultus. Op die eiland Raiatea het die priesters die god Taaroa se status verhoog van die seegod (reeds ’n belangrike posisie onder die seevarende volke) tot die god wat die wêreld geskep het.


Hierdie lys bevat spesies wat nie plante is nie en wat uitheems aan Suider-Afrika is en as indringers beskou word. Lys van indringerplante in Suid-Afrika


Tangaroa (of Takaroa) is in die Maori-mitologie een van die belangrike gode, die god van die see. Hy is die seun van Ranginui en Papatuanuku (die Lug en Aarde). Nadat hy en sy broers Rongo, Tu, Haumia en Tane hul ouers geskei het, word hy deur sy broer Tawhirimatea, die god van storms en winde, aangeval en hy moet in die see gaan skuil. Tangaroa is die vader van baie seewesens. Sy seun, Punga, het twee kinders, Ikatere, die voorvader van die visse, en Tu-te-wehiwehi, die voorvader van die reptiele. Uit vrees vir Tawhirimatea se aanval gaan skuil die visse in die see en die reptiele in die woude. Sedertdien het Tangaroa ’n wrok teenoor Tane, die god van die woude, omdat hy skuiling aan sy kinders gebied het (Grey 1971:1–5). Die stryd tussen Tangaroa en Tane, die voorvader van voëls, bome en die mens, is ’n aanduiding dat die Maori die oseaan en land as teenoorgestelde ryke beskou het.


Die Hoektand-tuna (Gymnosarda unicolor) is 'n vis wat voorkom in die Stille Oseaan, die Indiese Oseaan, die Rooisee en aan die ooskus van Afrika suidwaarts tot by die noorde van KwaZulu-Natal. In Engels staan die vis bekend as die Dogtooth tuna. Die vis word tot 180 cm lank. Dit het 'n robuuste, silwer lyf en die bek is vol slagtande. Die punte van die agterste dorsale- en analevinne is wit. Die sylyn staan uit. Hulle besoek gereeld die dieper gedeeltes van strandmere, steil kanale en die buitenste hellings van riwwe in water wat 1 tot 60m diep is. Hulle is alleenlopers of kom in klein groepies voor. Dit is 'n roofvis en seldsaam in Suid-Afrikaanse waters. Hulle jag graag die piesangvisse. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.org/summary/Gymnosarda-unicolor.html


Benjamin Selwyn Paulse (1965-), wat die skrywersnaam S.P. Benjamin gebruik, is ’n Afrikaanse skrywer van romans en kortverhale. Sy eerste roman, Die reuk van steenkool, is in 1997 met die debuutprys van die De Kat/Sanlam-romanwedstryd bekroon. Vir sy debuut-kortverhaalbundel, Die lewe is ’n halwe roman (1999), het hy in 2000 die Eugène Marais-prys ontvang. Benewens skryf hou hy hom ook met skets en borduurwerk besig. Benjamin Selwyn Paulse is in 1965 gebore. Hy is ongetroud en woon saam met sy familie (susters en ma) in Kraaifontein, waar hy aan die Scottsdene Senior Sekondêre Skool matrikuleer. Na skool werk hy as verkoopsman en later by 'n drukkery. Een van sy onderwysers op hoërskool is vir hom 'n groot inspirasie en dié moedig hom aan om goeie opstelle te skryf, waarna hy 'n liefde vir skryf ontwikkel. Na skool begin hy om poësie te skryf. Sy gedigte (vers as teken van my dankbaarheid) en (want ons hoere is groener weivelde) word deur Johann de Lange en Antjie Krog in die versamelbundel Die dye trek die dye aan opgeneem en sy gedig (vergeef hulle want hulle weet nie wat hulle doen nie), word op skool voorgeskryf.


Die ATKV-Universiteitedebat Kompetisie word sedert 2007 deur die ATKV aangebied. Elke jaar speel een van die deelnemende universiteite gasheer vir die debatskompetisie. Elke deelnemende universiteit word deur twee debatspanne verteenwoordig. Die wenners van die kompetisie word bepaal nadat 'n daar 'n uitklopronde plaasgevind het. Die wenspan in die finaal word dan as algehele wenners gekroon. Die kampuswenner word aangewys op grond van die groottotaal punte wat die twee spanne tydens die kompetisie verower het. Nadat die debatskompetisie vir hoërskoolleerders goed gevestig was as een van die ATKV se projekte op nasionale vlak is die besluit geneem om ook 'n universiteitedebatskom-petisie van stapel te stuur. ln 2006 het daar verteenwoordigers van verskeie universiteite by die ATKV-hoofkantoor in Randburg byeengekom. Daar is toe besluit om die kompetisie slegs in Afrikaans te laat plaasvind alhoewel daar versoeke was dat die kompetisie ook in Engels aangebied moes word. Die studentedebat is gegrond op die Britse parlementêre stelsel. Dit val binne die missie en visie van die ATKV om Afrikaans onder die jeug in sy totaliteit met al sy verskeidenheid so te bevorder dat dit studente sal bemagtig om 'n leidende rol te speel in die toekoms van Suid-Afrika.


Die volktribuun Drusus laat twee wette aanneem wat grond aanwys en verdeel. 12 September – Drusus roep die senaat byeen en val konsul L. Marcius Philippus aan, wat sy grondpolitiek betwis. L. Licinius Crassus steun Drusus. Ná Crassus se dood vernietig die senaat Drusus se wette en grondhervormings. Desember? - Drusus is dood. Moontlik vermoor. Van sy beloftes aan die bondgenote kom niks tereg nie. Die bondgenote-oorlog breek uit. Talle bondgenote verklaar oorlog en vorm hul eie Italiese Bond. ca. 20 September – L.Licinius Crassus, Drusus se bondgenoot in die senaat. The Social War, 91 to 88 BCE: A History of the Italian Insurgency against the Roman Republic, Christopher J. Dart, Routledge, 2016, ISBN 1-317-01548-7, ISBN 978-1-317-01548-2


Die Natalse Indiër Kongres (NIK) was 'n organisasie wat gestig is om diskriminasie teenoor Indiërs in Suid-Afrika te beveg. Die NIK is deur Mahatma Gandhi gestig en 'n konstitusie is op 22 Augustus 1894 vir die organisasie aanvaar. In sy vormingsjare het die NIK talle petisies vir die verandering aan diskriminerende wetgewing bepleit. Hulle het later bondgenote van die ANC geword. (en) Constitution of the Natal Indian Congress-1894 (en) The Collected Works of Mahatma Gandhi South African Indian Congress


Aletta Paulina Aucamp (*15 Junie 1928, Zastron –†) is 'n Suid-Afrikaanse skrywer. Gedurende haar loopbaan publiseer sy onder meer verskeie kortverhale en sketse, 'n roman, kinder- en jeugverhale en in haar latere jare begin sy op Christelike literatuur fokus. Sy is op 15 Junie 1928 in die distrik Zastron in die Oranje-Vrystaat gebore, waar haar pa ’n wolboer was en sy groot word op ’n plaas in die distrik. Sy matrikuleer aan die Hoërskool Rouxville en gaan dan werk as tikster by Uniewinkels in Pretoria. Ná haar huwelik in 1949 met Joachim Jacobus Petrus Lübbe vestig die egpaar hulle in Pretoria en maak hier hulle drie kinders (Willem, Paul en Ina) groot. Deeltyds versorg en tik sy tuis seminare, verhandelinge en proefskrifte. In haar vrye tyd hou sy daarvan om te skilder. Tussen 1972 en 1980 behartig sy die rubriek Vrou tot vrou wat in Rooi Rose verskyn. Haar man is in 1977 oorlede en sy vestig haar daarna by Universiteitsoord op Stellenbosch. Sy begin in 1946 in alle erns skryf en haar groot deurbraak is die bydraes wat sy vir die Land van ons vader radioreeks onder redaksie van Dolf van Niekerk lewer.


Die Quadrantides is ’n meteoorreën wat elke jaar in Januarie te sien is. Die maksimum komete wat waargeneem kan word, is soms net so baie as dié van twee aktiewe reëns, die Perseïdes in Augustus en die Geminides in Desember, maar Quadrantide-meteore word minder dikwels gesien omdat die hoogtepunt kort duur – soms net ’n paar uur. Die meteore oorskry die helfte van hul maksimum getal vir net agt uur (in vergelyking met twee dae by die Perseïdes). Dit beteken die stroom stofdeeltjies wat die Quadrantides veroorsaak, is besonder smal. Die moederliggaam van die meteoorreën is tentatief in 2003 deur Peter Jenniskens geïdentifiseer as die kleinplaneet 2003 EH1, wat op sy beurt kan verband hou met die komeet C/1490 Y1, wat sowat 500 jaar gelede deur Sjinese, Japannese en Koreaanse sterrekundiges waargeneem is. Die uitstralingspunt van dié meteoorreën is in die sterrebeeld Veewagter, nie ver van die Groot Wa nie. Dit word die beste in die Noordelike Halfrond gesien, maar is ook sigbaar tot 51 grade suid. Die naam is afgelei van Quadrans Muralis, ’n voormalige sterrebeeld wat in 1795 deur die Franse sterrekundige Jérôme Lalande geskep en nou deel van die Veewagter is.


Die Silisiese seerowers blokkeer die graanlewerings aan Rome. In Rome kom die volk in opstand. Daar is geen brood nie. Op die forum dreig hulle om die konsuls C. Aurelius Cotta en L. Octavius te dood. Die konsuls staan onder druk van die volk die volkstribune toe om hulle mag opnuut uit te oefen. P. Cornelius Cethegus, 'n senator wat in die burgeroorlog sy invloed verloor het, word nou opnuut belangrik. Die mag van die oligarge in die senaat wankel. Hoewel Rome reeds in 96 deur die testament van die laaste koning Cyrenaica geërf het, word pas nou 'n provinsie daarvan gemaak. Hiermee word 'n tyd van chaos beëindig. Koning Devabhuti van die Sunga-dinastie, wat groot dele van sentraal Indië regeer, word deur sy magtige raadgewer Vasudeva verdryf. Vasudeva is die eerste vors van die Kanva-dinastie (geraamde datum). Greek Prostitutes in the Ancient Mediterranean, 800 BCE–200 CE, Wisconsin Studies in Classics. Allison Glazebrook, Madeleine M. Henry, Univ of Wisconsin Press, 2011, ISBN 0-299-23563-7, ISBN 978-0-299-23563-5 Roman Economic Policy in the Erythra Thalassa: 30 B.C.-A.D. 217 Mnemosyne , Vol Suppl.


Die Tempelinstituut (מכון המקדש - Machón HaMikdash) is 'n museum, navorsingsinstituut en opvoedkundige sentrum in Jerusalem. Dit is in 1987 gestig deur Rabbi Yisrael Ariel. Die instituut is toegewy aan die twee tempels in Jerusalem (die Eerste en Tweede Tempel). The Temple Institute Wright, Lawrence. "Forcing the End: Why do Pentecostal cattle breeder from Mississippi and an Orthodox Rabbi from Jerusalem believe that a red heifer can bring change?". Frontline at PBS. Besoek op 11 Julie 2014. Koördinate: 31°46′31.73″N 35°13′59.16″O / 31.7754806°N 35.2331000°O / 31.7754806; 35.2331000


Die Sweep-kardinaal (Ostorhinchus flagelliferus) is 'n vis wat voorkom aan die ooskus van Afrika, vanaf die suide van Mosambiek tot by die noorde van KwaZulu-Natal. In Engels staan die vis bekend as die Coachwhip cardinal. Die vis word tot 13 cm lank. Die vis is geel-oranje van kleur en word ligter na die rugkant en na die stertvin. Daar is 'n klein swart kolletjie op die stertvin se basis maar dit kan soms afwesig wees by die volwasse visse. 'n Kenmerk van die vis is die verlengde stekels van die tweede dorsale vin asook die twee kort, blou, horisontale strepies bo en onder die oë. Hulle leef in aflandige koraalriwwe in water wat 12 tot 30m diep is. Hulle is alleenlopers maar kom ook in klein groepies voor. Hulle word dikwels saam met die Korttand-kardinaal opgemerk. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://www.fishbase.org/summary/SpeciesSummary.php?ID=16886&genusname=Ostorhinchus&speciesname=flagelliferus&AT=Ostorhinchus+flagelliferus&lang=English The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3


Die Stettynskloofdam verskaf water aan Worcester en Rawsonville. Die dam word deur die Stettynskloof-rivier gevoed. Lys van grootste damme in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Peter Nicolaas Moltke Louw (gebore 13 Januarie 1950) is ’n regsgeleerde en ’n Afrikaanse digter. Hy is die seun van die digter N.P. van Wyk Louw. Peter Nicolaas Moltke Louw is die seun van N.P. van Wyk Louw en Truida Pohl en is op 13 Januarie 1950 in Kaapstad gebore. Sy name is ’n vermenging van die name van sy oupas aan moederskant en vaderskant en ook van sy pa. Hy het ’n suster, Reinet, en twee halfsusters (Ria en Nakkie) uit sy pa se eerste huwelik met Joan Wessels. Van Wyk Louw sou op 31 Januarie 1950 na Nederland vertrek waar hy ’n pos aan die Gemeentelike Universiteit van Amsterdam aanvaar het. Peter was egter nog te klein en het boonop ’n vorm van geelsug gehad, sodat daar besluit is dat hy nie op daardie tydstip saam met sy pa na Nederland kon gaan nie. Op 11 Februarie 1950 word hy gedoop, met D.J. Opperman wat as sy peetvader aangewys word. Truida, Reinet en Peter het op 30 Maart 1950 uit die Kaap per skip vertrek en op 18 April in Antwerpen aangekom, waarna hulle by Van Wyk Louw in Amsterdam aangesluit het.


Emma Horn (* 7 Februarie 1917, Ermelo – onbekend) is die getroude naam van die Afrikaanse digter Emma Louw. Onder hierdie naam skryf sy verskeie genealogiese werke. Emma Louw is op 7 Februarie 1915 op Ermelo gebore, die jongste kind en enigste dogter van Charles Robert Louw en Maria Gesina Stolp. Sy het drie ouer broers, Andries Adriaan, Charles Robert Murray en Jacob Stolp. In 1916 verhuis die gesin na Kaapstad en sewe jaar later na die plaas Dennegeur naby Somerset-Wes[2]. Haar skoolopleiding ontvang sy aan die Laerskool Somerset-Wes en die Hoërskool Hottentots-Holland. Sy studeer verder aan die Universiteit van Stellenbosch, waar sy ’n B.A.-graad behaal. Hierna reis sy na die buiteland en bring feitlik ’n jaar in Duitsland deur, waar sy die musiekseisoen in Berlyn en die wintersport in die berge ervaar. Na haar terugkeer na Suid-Afrika aanvaar sy in 1937 ’n betrekking as redaksielid van Die Burger in Kaapstad, waar sy vir twee jaar werk. In 1940 gaan bly sy ’n tyd lank by haar ouers op die familieplaas, waarna sy na Johannesburg verhuis en ’n betrekking by Die Transvaler aanvaar.


'n Hagiografie (Grieks ἁγιογραφία hagiographia, afgelei van ἅγιος, (h)agios "heilig" en γράφειν, graphein "skryf") is 'n biografie van 'n heilige of kerkleier. Die term "hagiografie" kan ook gebruik word om na die biografie van 'n hoogs ontwikkelde geestelike wese in enige van die wêreld se geestelike tradisies te verwys. Christelike hagiografieë fokus op die lewe, en in die besonder die wonderwerke, van mans en vroue wat deur die Rooms-Katolieke Kerk, Anglikaanse Gemeenskap, Oosters-Ortodokse Kerk, Oosters-Ortodokse Kerk en Kerk van die Ooste gekanoniseer is. Ander godsdienste soos Boeddhisme, Hindoeïsme, Islam, Sikhisme en Djainisme skep en onderhou ook hagiografiese tekste (soos die Sikh Janamsakhis) rakende heiliges, ghoeroes en ander individue wat glo heilige krag ontvang het. Hagiografiese werke, veral dié uit die Middeleeue, kan 'n verslag van die institusionele en plaaslike geskiedenis, sowel as getuienis van populêre kultusse, gebruike en tradisies insluit. Wanneer daar egter na moderne, niekerklike werke verwys word, is die term "hagiografie" dikwels 'n pejoratiewe verwysing na biografieë en historiese werke waarvan die outeurs vermoedelik naïef oor of eerbiedig teenoor hulle onderwerp is.


’n Nikab (Arabies: نقاب|نِقاب) is ’n stuk lap wat ’n vrou se gesig bedek as deel van die hidjab. Dit word deur sommige Moslemvroue in die openbaar gedra en voor mans wat nie deel van hul onmiddellike familie is nie. Dit is algemeen in lande soos Saoedi-Arabië, Jemen, Oman en die Verenigde Arabiese Emirate. Vanweë die groot verskeidenheid hidjab wat in die Moslemwêreld gedra word, is dit soms moeilik om tussen die soorte sluiers te onderskei. Die terme nikab en boerka word dikwels met mekaar verwar. ’n Nikab bedek die gesig, terwyl ’n boerka die hele lyf van die bopunt van die kop af bedek. Wikimedia Commons het meer media in die kategorie Nikab. Hierdie artikel is vertaal uit die Engelse Wikipedia


Alet Viljoen (*1911 – †1985) was ’n Afrikaanse skrywer van streekverhale oor bruin mense. Aletta Adriana Viljoen is in 1911 in die Karoo gebore. Sy word groot op die familieplaas naby Britstown. ’n Blindedermoperasie verhoed dat sy universiteit toe kan gaan en sy keer terug plaas toe en trou dan met Richard Viljoen, ’n skoolmaat. Hulle bly op die plaas Jakhalskuile in die Britstown distrik (’n buurplaas van haar familieplaas) en maak drie kinders groot. Haar belangstelling in maatskaplike werk maak haar vir meer as veertig jaar betrokke by verskeie inisiatiewe op hierdie gebied in die distrik. Op die plaas hou sy byvoorbeeld twaalf jaar lank op eie koste ’n professionele skool aan die gang vir die kleiner kinders van die bruin plaaswerkers in die omgewing. Die kinders lê in hierdie tyd departementele eksamens af en in die hele tyd was daar nie een druipeling nie, ten spyte van die feit dat sy nie formele opleiding as onderwyser ontvang het nie. In later jare ondervind sy hartprobleme en ontvang kort voor haar dood ’n pasaangeër. Sy is in 1985 op Britstown oorlede.


Roseacre is 'n voorstad van Johannesburg, Suid-Afrika. Dit is in Johannesburg se F-streek geleë, sowat 5 km suidoos van die stadsaal, oos van Regents Park en noordwes van Moffat View. Roseacre is een van die laaste voorstede van minstens 10 wat op die Transvaalse Volksraadslid J.H. Meyer, na wie Meyerton genoem is, se plaas Klipriviersberg aangelê is. Roseacre is op 14 Mei 1947 op 'n noordwestelike deel van die plaas geproklameer, en Linmeyer in die suidweste van die plaas sowat ses weke later op 25 Junie daardie jaar. In 1955 het ook nog Elladoone aan die beurt gekom en die jaar daarna Unigray. Roseacre is volgens oorlewering genoem na Roseacre in Noord-Lancashire, waarvandaan die eienaar van die dorpsgebied, William Harrison, gekom het. (en) Raper, Peter Edmund. 2004. New Dictionary of South African Place Names. Johannesburg & Cape Town: Jonathan Ball Publishers. "Subplek Roseacre". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Danie Bester (1975-) is ’n Afrikaanse rolprentvervaardiger, bekend vir sy Bakgat-trilogie, Wolwedans in die skemer, Roepman, Verraaiers en talle ander flieks. In 2015 het Maroela Media hul Bioskoop-boffin-prys aan hom oorhandig vir sy bydrae tot die Afrikaanse filmbedryf. Tydens die geleentheid het Leon van Nierop gesê dat Bester se 2007-fliek, Ouma se slim kind, vir 'n herlewing van die Afrikaanse filmbedryf verantwoordelik is. As vervaardiger: Jou Romeo, 2016 Vir die voëls, 2016 Free State, 2016 Vir altyd, 2016 Sy klink soos lente, 2016 Ballade vir 'n enkeling, 2015 Hear Me Move, 2015 Ek Joke Net 2, 2014 Agent 2000 – Die Laksman, 2014 Road to your Heart, 2014 Musiek vir die agtergrond, 2013 Bakgat! tot die mag 3, 2013 Verraaiers, 2013 Wolwedans in die skemer, 1012 Hoofmeisie, 2011 Ek joke net 1, 2011 Roepman, 2011 Superhelde, 2011 Night Drive, 2010 Bakgat 2!, 2010 Ark of Mercy, 2009 Bakgat!, 2008 Ouma se slim kind, 2007 HAT Taal-en-feitegids, Pearson, Desember 2013, ISBN 978-1-77578-243-8 Danie Bester aangewys as Maroela Media se Bioskoop-boffin, Maroela Media, 12 September 2015 Danie Bester in die Internet-rolprentdatabasis


RW114 (rekenaarwetenskap 114) is 'n inleidende vak in rekenaarwetenskap wat aan die Universiteit Stellenbosch aangebied word. Die kursus dek basiese beginsels en word aangebied met eenvoudige toepassings in die wetenskap, ingenieurswese, en handel in gedagte. Algoritmiese probleemoplossing en die grondbeginsels van programmering word in RW114 bespreek en die kursus eindig met 'n inleiding tot objekgeoriënteerde programmering. Die programmeertaal waarin RW114 aangebied word, is Java. Die kursus omvat weeklikse praktiese take en een projek. RW114 vereis nie dat studente enige kennis van programmering het nie. (en) http://www.cs.sun.ac.za/rw114 (en) RW114 op YouTube


Rika Cilliers is ’n Afrikaanse digter en dosent in die Afrikaanse letterkunde aan die Randse Afrikaanse Universiteit (tans die Universiteit van Johannesburg) Hendrika Salomina Cilliers is op 6 November 1951 in Oos-Londen gebore as die dogter van ’n landdros-pa. As gevolg van die vader se beroep trek die gesin baie rond en hulle bly in die Klein-Karoo, Aberdeen en Humansdorp in die Oos-Kaap, waar sy aan die Hoërskool Nico Malan matrikuleer. Later vestig die gesin hulle op Stellenbosch waar sy aan die Universiteit van Stellenbosch die B.A.-graad, B.A. Honneurs-graad en in 1975 ’n M.A.-graad in Afrikaanse en Nederlandse letterkunde behaal, laasgenoemde met ’n verhandeling oor “Aspekte van die vers en dramatiek in die drie versdramas van D.J. Opperman: ‘Periandros van Korinthe’, ‘Vergelegen’ en ‘Voëlvry’”. Op Stellenbosch is sy lid van Opperman se bekende Letterkundige Laboratorium. Sy aanvaar in 1975 ’n pos as dosent in Afrikaans en Nederlands aan die Randse Afrikaanse Universiteit in Johannesburg. Op 24 Desember 1979 tree sy in die huwelik met Mauritz Herman Otto Gey van Pittius Preller, Afrikaans onderwyser en bekende jeugverhaalskrywer.


Frans Coetzee is ’n Afrikaanse joernalis en skrywer. Frans Coetzee is ’n joernalis verbonde aan Die Volksblad, waar hy later aangestel word as nuusredakteur en redakteur vir die Noord-Kaap-Kontrei. Na aftrede bly hy op Hartenbos, waar hy sy tyd verwyl deur wetenskapfiksie te skryf. Hy skryf ’n soort rillerversameling kortverhale wat hy in 1985 bundel onder die naam “Vir onskuldiges”. In hierdie verhale verbind hy telkens die alledaagse met die magiese in verwantskap met ’n skrywer soos Roald Dahl. Onskuldiges in alle betekenisse van die woord word ondersoek, terwyl die bisarre deurgaans met die reële vermeng word en die verhale dan gelyktydig op twee vlakke beweeg. Een van die hoogtepunte in die boek is “Skaakmat”, waar die seksuele fiksasie van die ek-verteller uitgebeeld word, net om totaal onkundig (onskuldig) blyk te wees wanneer die seksuele verhouding tussen twee vroue openbaar word. “Rikus en die dinge met die Dukse” is ’n ruimteverhaal vir die jeug. Rikus is op soek na sy pa wat op een of ander planeet moet wees en word gedwing om ’n noodlanding op Duksa te maak.


Fyntwa of kortbeenboesmangras (Stipagrostis obtusa (Delile) Nees) is 'n grasspesie wat inheems aan Namibië en Suid-Afrika is. Dit kom veral in droë streke voor, soos die sukkulente Karoo en die Nama-Karoo voor. Op die SANBI-rooilys is dit as veilig (LC) gelys. Die spesie is wydversprei en kom tot in Pakistan voor. Dit is 'n meerjarige polgras. Dit groei op sanderige grond dikwels op 'n ondergrond van gruis of kalksteen. Dit het fyne blare tot 30 cm hoog en die blomhoofde is syagtige pluime. Die saadjies lyk soos uiters klein ryskorreltjies. Dit is deel van die woestynlewerik se kos. Dit is baie smaaklik en is een van die beste weidingsgrasse in die droë streke van suidelike Afrika. Dit is baie vir beweiding geskik: "SANBI-rooilys" (in Engels). Geargiveer vanaf die oorspronklike op 8 Oktober 2015. Kew. van der Walt, Pieter; le Riche, Elias (1999). Die Kalahari en sy plante. Pretoria: Pretoria. pp. 90–91. ISBN 0-620-23415-6. "Renu-Karoo" (in Japannees). Geargiveer vanaf die oorspronklike op 13 Mei 2020. biodicersityexplorer. van Oudtshoorn, Frits (1992).


Tsarewitsj (Russies: царе́вич, IFA tsɐˈrʲevʲɪtɕ) is ’n Slawiese titel vir die seuns van ’n tsaar. In 1797, tydens die bewind van Paul van Rusland, is die titel afgeskaf en vervang met tsesarewitsj slegs vir die regmatige opvolger. Sy jonger broers het die titel groothertog gekry. Die twee terme word dikwels verwar. Aleksei Nikolajewitsj, die enigste seun van tsaar Nikolaas II, was die laaste lid van die Russiese keiserhuis wat tsarewitsj genoem is, hoewel hy eintlik die tsesarewitsj was. In vroeër tye is die titel ook gebruik vir die afstammelinge van die khans (tsaars) van Kazan, Kasimof en Siberië nadat dié khanate deur Rusland verower is. Die afstammelinge van die afgesette koninklike families van Georgië het ook die titel tsarewitsj gekry tot in 1833, toe hul rang ná ’n mislukte staatsgreep verlaag is na dié van knjaz (prins). Tsesarewitsj Hierdie artikel is vertaal uit die Engelse Wikipedia


Die fynbiesie (Bulbostylis hispidula (Vahl) R.W.Haines) is 'n plant wat inheems is aan Suid-Afrika, Eswatini, Botswana en Namibië. Die subspesie pyriformis kom in alle Suid-Afrikaanse provinsies behalwe die Wes-Kaap voor. Op die SANBI-rooilys is dit as 'veilig' (LC) gelys. Die spesie het 'n amper pantropiese verspreiding: Sentrale en noordelike Suid-Amerika, westelike, sentrale, noordoostelike, oostelike en suidelike Afrika, en suidelike Madagaskar. Daar is verskeie subspesies wat dalk 'n beperkter voorkomsgebied het, maar dit is nie heeltemal seker nie. Dit groei in verskeie habitatte soos grasland wat 'n vogtige seisoen ken, droë sanderige plekke, oop droë grasland of moerasse langs die kus. Dit is 'n eenjarige of meerjarige plant wat polle vorm en 'n houtige wortelstok het wat aromaties is. Die stamme is 50 - 80 cm hoog en ongeveer 0,5 - 1,5 mm in deursnee. Die blare is aan die stam se basis bevestig. Die skedes is liggroen en digbehaard tot amper kaal. Die blare is 0,5 mm breed en minder as 15 cm lank, dikwels net 1 - 2 cm.


Die kleinblaarrotsvy (Ficus tettensis Hutch.) is 'n boomspesie wat inheems aan die Suid-Afrikaanse provinsie Limpopo en die aangrensende streke van Botswana en Zimbabwe is. Op die SANBI-rooilys is dit as 'veilig' (LC) gelys. Dit kom byvoorbeeld op klipperige dagsome in die natuurreservaat van Maremani voor. Dit is 'n klein tot middelgroot bladwisselende boom wat gewoonlik in bosveld op klipperige skuintes voorkom. Dit kan rotse splyt. Die bas is taamlik glad en wit of liggrys van kleur. Die takkies is behaard en die blare hart- of niervormig 3,5-9 x 3-11,5 cm. Die bokant is ru en beide kante is behaard. Die ryp vygies word rooi en is 0,7 – 1,0 cm in deursnee. Die boom se nasionale nommer is 62. Alfabetiese lys van Suid-Afrikaanse bome "SANBI-rooilys" (in Engels). Geargiveer vanaf die oorspronklike op 18 Mei 2020. Field Guide to Trees of Southern Africa, Braam Van Wyk, Piet Van Wyk, Struik, 1997, ISBN 1-86825-922-6, ISBN 978-1-86825-922-9, bls. 80 https://www.treetags.co.za/national-list-of-indigenous-trees/ Wikimedia Commons het meer media in die kategorie Kleinblaarrotsvy.


Hendrik Balthazar Klopper Hermann (noemnaam oom Hendrik, Oostelike Provinsie, 9 April 1857 – plek en datum onbekend -23 November 1936) was 40 jaar kerkraadslid van die Gereformeerde kerk Pretoria en een van die manne wat die gemeente opgebou het. Hendrik Hermann is gebore in die wapad tussen Graaff-Reinet en Cradock in die jaar dat sy vader (Matthys Johannes) saam met sy gesin die Kaapkolonie gaan besoek het. Die gesin het destyd naby Krokodilrivier in Transvaal gewoon. Sy moeder was Catharina Helena Klopper. Later, in 1861, het sy vader die plaas Greylingspost gekoop waar later die stasie De Wildt gebou is. (Hier het genl. J.B.M. Hertzog op 7 Desember 1912 sy sogenaamde De Wildt-toespraak op ’n vergadering van sowat 100 mense gelewer. Sy uitlatings oor trou aan Suid-Afrika bokant trou aan die Ryksgedagte het die wekroep van "Suid-Afrika Eerste" laat ontstaan het.) Op De Wildt het Hendrik Hermann ’n tyd lank onderwys ontvang van ’n oom van hom wat in die Kaapkolonie studeer het. Die meeste kategese het hy gekry van ds.


Die botterpit of nar(r)a (Acanthosicyos horridus Welw. ex Hook.f ) is 'n plant wat wydverspreid en inheems is aan Namibië. In Suid-Afrika is sy status nie goed bekend nie. Die laaste melding stam uit 1925. Op die SANBI-rooilys is dit as Nie voldoende inligtings nie (DDD) gelys. Die moontlike voorkomsgebied binne Suid-Afrika lê in streke wat nie toeganklik is nie omrede daar diamante gevind word. Die plant groei veral in dié gebied van die Namib wat deur oggendmis bevog word. In die gebied rondom Walvisbaai en Swakopmund neem die populasie af, veral deur onttrekking van grondwater. Na goeie reën is die plant volop in die Kalahari van Namibië. Die plant hang af van grondwater en dra by tot die duine se stabilisering. Dit is 'n groot en doringagtige plant wat 'n spanspekagtige vrug voortbring. Die vrug en sy sade is 'n belangrike voedsel vir die Topnaar-mense van Namibië. Die Topnaar-naam !nara is verwant aan die woord !na wat genoeg beteken, en dit gee aan hoe belangrik hierdie plant vir die Topnaarvolk is. Dit is reeds seker 8 000 jaar in gebruik.


Halfway Gardens is 'n voorstad in Midrand, noord van Johannesburg, Suid-Afrika. "Subplek Halfway Gardens". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Kya Sand is 'n voorstad van Randburg, noord van Johannesburg, Suid-Afrika. Dit was voorheen 'n oorwegend industriële gebied. "Subplek Kya Sand". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Plooysville is 'n klein voorstad in die noorde van Johannesburg, Suid-Afrika. "Subplek Plooysville". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Die bobbejaanskoen (Androcymbium melanthioides Willd.) is 'n plant wat aan Namibië en Suid-Afrika inheems is. Dit kom nie in KwaZulu-Natal voor nie en op die SANBI-rooilys is dit as 'veilig' (LC) gelys. Daar is drie subspesies: A. m. australe A. m. melanthioides A. m. transvaalense Die plant is 'n geofiet en het 'n asimmetriese knol met 'n swart veselrige bedekking. Die skede van die blomme is satynagtig en ligpienk tot ligpers en liggroen van kleur, met talle klein blommetjies in die middel. Common names Namibia. "SANBI-rooilys" (in Engels). Geargiveer vanaf die oorspronklike op 30 April 2020. "PlantZAfrica veldflora" (in Engels). Geargiveer vanaf die oorspronklike op 21 April 2015.


Die Privy Council (Private raad) is 'n formele organisasie wat raad aan die Britse monarg gee. Die beginsels van die Privy Council is in die Middeleeue te vinde. Na die Engelse Burgeroorlog is dit in 1661 herstig en sy rol is geformaliseer. Deesdae het dit ongeveer 650 lede. Die lede sluit gewoonlik, onder andere, die eerste minister, die opposisieleier, lede van die kabinet, senior regters en biskope, en die burgemeester van die City of London in. Die Privy Council bevat ook leiers uit ander lande in die Britse Statebond. Aanstellings aan die Privy Council duur lewenslank. Jan Smuts, onder andere, was 'n lid van die Privy Council. "Welcome to the Privy Council Office" (in Engels). Privy Council. Geargiveer vanaf die oorspronklike op 18 Mei 2020. Besoek op 13 Desember 2016. Hierdie artikel is ’n saadjie. Voel vry om Wikipedia te help deur dit uit te brei.


Die Royal Victorian Order is in 1896 deur Koningin Victoria gestig om persoonlike dienste aan die monarg of sy onderkoning te erken. Die orde bevat vyf grade. Lede van die Royal Victorian Order mag letters agter hul name gebruik om die litmaatskap en graad te beduie. "Guide to the Honours" (in Engels). BBC News. 13 Junie 2008. Geargiveer vanaf die oorspronklike op 23 Julie 2017. Besoek op 13 Desember 2016. Hierdie artikel is ’n saadjie. Voel vry om Wikipedia te help deur dit uit te brei.


Die 40ste jaarlikse Cannes-rolprentfees is van 7-19 Mei 1987 gehou. Die Italiaans-Franse akteur en sanger Yves Montand was die voorsitter van die jurie. Altesaam 52 rolprente en kortfilms het om pryse meegeding. Die Franse rolprent Under the Sun of Satan (Sous le soleil de Satan) van die regisseur Maurice Pialat het die Palme d'Or gewen. Die fees is geopen met Diane Kurys se A Man in Love (Un homme amoureux) en afgesluit met Aria van Robert Altman, Bruce Beresford, Bill Bryden, Jean-Luc Godard, Derek Jarman, Franc Roddam, Nicolas Roeg, Ken Russell, Charles Sturridge en Julien Temple. "Only Jeers For Cannes Top Winner". Chicago Tribune (in Engels). 20 Mei 1987. Geargiveer vanaf die oorspronklike op 2 September 2018. Besoek op 10 Desember 2013. "'Satan' Booed At Cannes Religious Allegory Voted Best Film; Hershey, Mastroianni Best Actors" (in Engels). Geargiveer vanaf die oorspronklike op 4 Maart 2016. Besoek op 10 Desember 2013. Canby, Vincent (20 Mei 1987). "Pialat Film Gets Top Prize At Cannes". The New York Times (in Engels).


Albertville is 'n voorstad van Johannesburg, Suid-Afrika. Dit is in Johannesburg se B-streek geleë. "Subplek Albertville". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Handel in die Indiese Oseaan het 'n belangrike rol in die geskiedenis gespeel, en was 'n belangrike skakel in die Oos–Wesruilhandel. Langafstandhandel in dhows en seilbote maak dit 'n dinamiese sone van interaksie tussen volke, kulture en beskawings wat strek van Java in die Ooste tot by Zanzibar en Mombasa in die Weste. Stede en state op die Indiese Oseaankus het tweepartydig gestaan, hulle het na buite via die oseaan sowel as na die binneland hulle eie belange gehandhaaf en beskerm. Sedert die antieke tydperk het die Indiese Oseaan 'n belangrike rol gespeel in die ontwikkeling van die Romeinse handel met Indië. Die Satavahanas het voortdurend ondernemings in seehandel ontwikkel in Suidoos-Asië. Die 8ste eeu uitbeelding van 'n Borobudur-seilskip in antieke Java dui daarop dat daar antieke handelsroetes oor die Indiese Oseaan tussen Indonesië, Madagaskar en Oos-Afrika  bestaan het. Dit is soms die "Kaneelroete" genoem. Die enkel- of dubbelseilboot was 'n tipiese kenmerk van die skepe van die seevarende Austronesiërs en dit was die waarskynlike vaartuig wat gebruik is vir hul ontdekkingsreise oor Suidoos-Asië, Oseanië en die Indiese Oseaan.


Petrus Bosman (1928–2008) was ’n Suid-Afrikaans balletdanser, choreograaf en hulpdirigent wat in Engeland, Frankryk en die VSA gewerk het. Hy was die eerste danser wat as solis by die Royal Ballet aangestel is, sonder dat hy in dié akademie geskool is. Hy was vir 18 jaar lank ’n lid van dié geselskap. Hy het talle liefdadigheidsgalas by die Royal Opera House (Covent Garden) aangebied en is deur koningin Elizabeth II daarvoor vereer. Jan Petrus Bosman is in 1928 op Kuilsrivier van 'n Afrikaanse gesin gebore. Hy was familie van die bekroonde skrywer, Herman Charles Bosman (1905–1951). As tiener het hy vir klasse aan die Universiteit van Kaapstad se Balletskool ingeskryf, waar hy onder Dulcie Howes en Cecily Robinson opgelei is. In 1949 (op 21 jarige ouderdom) is hy na Londen om sy studies onder Anna Northcote (ook bekend as Anna Severskaya) voort te sit. In 1951 sluit hy by die London Festival Ballet aan waar hy die volgende agt jaar in stede regoor Engeland dans. In 1959 sluit hy by die Royal Ballet aan, waar hy 18 jaar lank werksaam was.


Quade Santini Cooper (gebore 5 April 1988) is 'n professionele rugbyspeler en aan-en-af bokser. Hoewel hy 'n Nieu-Seelandse burger is, verteenwoordig hy Australië in internasionale rugby. Hy het tydens die Rugbywêreldbeker 2011 en Rugbywêreldbeker 2015 vir Australië uitgedraf. Hy speel tans vir die Queensland Reds in die Superrugbykompetisie in Australië. Sy voorkeurposisie is losskakel. Daar is bevestig dat Cooper by die Australiese sewes sou aansluit vir die 2016 Olimpiese Spele, beginnende met die Sydney-been van die IRB Sewes. Cooper het sy eerste drie vir die Australiese sewesspan op 6 Maart 2016 gedruk tydens die span se 36-7 oorwinning teen Engeland. In November 2012 het Cooper aangekondig dat hy sou boks in die voorgeveg van vriend Sonny Bill Williams se geveg op 8 Februarie 2013. Hy het as 'n kruisergewig teen Muay Thai veteraan Barry Dunnett geboks, en wen in die eerste ronde met 'n uitklophou. "World Rugby Sevens: Quade Cooper silences doubters with try in Las Vegas". The Sydney Morning Herald (in Engels). Fairfax Media. 6 Maart 2016. Geargiveer vanaf die oorspronklike op 14 Mei 2016. Besoek op 12 Maart 2016.


'n Beskawing is enige komplekse samelewing gekenmerk deur stedelike ontwikkeling, sosiale stratifikasie, simboliese kommunikasievorme (gewoonlik skryfstelsels), en die waargenome skeiding van en heerskappy oor die natuurlike omgewing deur 'n kulturele elite. Histories was 'n beskawing 'n sogenaamde "gevorderde" kultuur in teenstelling met sogenaamde meer primitiewe kulture. As 'n nietelbare naamwoord verwys beskawing ook na die proses van 'n samelewing se ontwikkeling tot 'n gesentraliseerde, verstedelikte, gestratifiseerde struktuur. Beskawings word in digbevolkte nedersettings gegroepeer en in hiërargiese sosiale klasse verdeel, met 'n heersende elite en ondergeskikte stedelike en landelike bevolkings wat by intensiewe landbou, mynbou, kleinskaalse vervaardiging en handel betrokke is. Beskawings sentraliseer mag en oefen menslike beheer oor die res van die natuur, insluitend ander mense uit. Sosiale wetenskaplikes soos V. Gordon Childe het verskeie kenmerke genoem wat 'n beskawing van ander soorte samelewings onderskei. Beskawings is deur hulle bestaansmiddele, nedersettingspatrone, regeringsvorms, sosiale stratifikasie, ekonomiese stelsels, geletterdheid en ander kulturele eienskappe onderskei. Andrew Nikiforuk beweer dat "beskawings van gekettingde menslike spierkrag afhanklik was.


Akte van Oprigting (AVO) is 'n vorm wat die regte, pligte en die verantwoordelikhede van aandeelhouers en direkteure met betrekking tot 'n maatskappy uiteensit. Dit is een van die regulasies wat aan die Kommissie van Maatskappye voorgelê moet word. 1- Cambridge University Press, 2015. Ken & Verstaan Rekeningkunde Leerdersboek Graad 12. 3de hers. uitg. Suid-Afrika: Academic Press Hierdie artikel is ’n saadjie. Voel vry om Wikipedia te help deur dit uit te brei.


Die Baku City Circuit (Azerbeidjans: Bakı Şəhər Halqası) is 'n straatrenbaan in Bakoe, die hoofstad van Azerbeidjan. Die baan is rondom die stadsplein gebou. In 2016 het die baan die Europese Grand Prix aangebied. Die baan is deur Hermann Tilke ontwerp, wie ook die meerderheid Formule 1-bane ontwerp het. Dit is ses kilometer lank, het twintig draaie en word antikloksgewys gejaag. Rencken, Dieter; Barretto, Lawrence. "Baku F1 organisers close to submitting track layout to FIA". autosport.com (in Engels). Geargiveer vanaf die oorspronklike op 24 Junie 2016. Besoek op 17 Junie 2016. "On F1 ticket sale Azerbaijan earned only 2% of racing costs in Baku center". abc.az. Geargiveer vanaf die oorspronklike op 18 Oktober 2019. Besoek op 17 Junie 2016. Koördinate: 40°22′21″N 49°51′12″O / 40.37250°N 49.85333°O / 40.37250; 49.85333


Danie Botha kan na en van die volgende persone verwys: Danie Botha, Afrikaanse sanger. Danie Botha, Afrikaanse skrywer. Danie Botha, voormalige redakteur van Wiel en mede-aanbieder van La't Wiel op kykNET.


Die Berijef MBR-2 was 'n eenmotorige vliegboot wat deur die Russiese Vloot gebruik is voor en tydens die Tweede Wêreldoorlog. Die vliegtuig het sy nooiensvlug voltooi in 1931. Bombers 1939–1945 Kenneth Munson, Bounty Books 2012 ISBN 978-0-7537-2172-8


Florence Ribeiro (née Mathe) (3 November, 1933 - 1 Desember, 1986) was 'n aktivis. Haar vader, Henry Mathe was 'n mynwerker, en haar moeder, Kate, 'n huishulp. Sy behaal haar onderwysdiploma in 1953, maar verlaat die onderwysberoep in 1957 toe sy met Fabian Ribeiro, 'n mediese student, getroud is, om 'n sakevrou te word. Sy open 'n slaghuis en begin haar B.Com.-graad aan die UNISA. Sy kon nie die kursus voltooi nie, omdat sy haar vier kinders, drie seuns en 'n dogter, moes grootmaak, en konsentreer op haar besigheid. Die politieke aktivis Robert Sobukwe, wat met haar suster getroud was, het bygedra tot haar bewuswording van die ongeregtigheid van apartheid. Ribeiro en haar man het in Mamelodi gewoon en het baie inligting oor die gruweldade van die apartheidsregering ontbloot. In Mamelodi help hulle om die slagoffers van apartheid te beskerm en bied ook finansiële bystand aan behoeftige leerlinge. Hulle verbintenis tot geregtigheid het hulle egter duur te staan gekom toe hulle huis in 1986 afgebrand is.


Le Landin is 'n Franse dorp in die département Eure (région Normandië), wes van Rouen, met sowat 200 inwoners (2014). Die dorp is geleë in die Roumois, op die linkeroewer van die Seinerivier naby die begin van die meander van Brotonne geleë, in 'n valleitjie wat toegang tot die rivier bied. Dit word deur die Brotonne-bos begrens wat in die departement Seine-Maritime geleë is. Die dorp word as Lendinc vir die eerste keer in 1281 genoem. Dit is moontlik Oud-Engels (landing) of Oud-Noors (lending) en beteken landing. Le Landin bied inderdaad ook vandag deur die Rue de la Foulerie toegang tot die Seine. Beaurepaire, François de (1981). Les Noms des communes et anciennes paroisses de l'Eure (in Frans). voorwoord van Marcel Baudot. Paris: A. et J. Picard. p. 134. ISBN 2-7084-0067-3. OCLC 9675154. Cite has empty unknown parameters: |accessyear=, |origmonth=, |accessmonth=, |month=, en |origdate= (hulp)


Die Messerschmitt Me 323 was 'n Duitse sesmotorige vragvliegtuig wat gedurende die Tweede Wêreldoorlog gebruik is. Dit was die enigste sesmotorige vliegtuig wat gedurende die oorlog gebruik is. Munson, Kenneth: Bombers 1939–1945. Bounty Books. 2012. ISBN 978-0-7537-2172-8


De Bruyn kan wees: C. de Bruyn, skrywersnaam van die Afrikaanse skrywer Engela Catharina Langenhoven.. Francois de Bruyn, Suid-Afrikaanse akteur Jaco de Bruyn, Suid-Afrikaanse model, Mnr. Pretoria 2009 Jan de Bruyn, (* 1941 – 2006), Afrikaanse digter en dosent in Kriminologie aan sekere Universiteite Miems de Bruyn, (* 1922 – † 2010), bekende Afrikaanse aktrise en stemkunstenaar Phillip de Bruyn, (* 1926), Suid-Afrikaanse skrywer, digter, dramaturg, joernalis Sophie de Bruyn, (* 1938), tekstielwerker, vakbondleier, later politikus Tewis de Bruyn, (* 5 Augustus 1982), rugbyspeler by Vrystaat Cheetahs Zahn de Bruyn, (* 1965), Afrikaanse digter en programbestuurder by die Universiteit Stellenbosch se Sakeskool


'n Lugbraaier is 'n elektriese kombuistoestel waarin kos deur middel van warmlugsirkulasie gaargemaak word. Hul tegniese ontwerp kombineer die voordele van 'n konvensionele diepbraaier (wat 'n bros kors aan kos soos vleis en slaptjips gee) met dié van 'n konveksie-oond (waarvoor geen diepbraai-olie benodig word nie en wat geen onaangename reuke veroorsaak nie), en net soos die laasgenoemde werk 'n lugbraaier met 'n meganiese waaier wat warm lug binne 'n kookkamer gelykmatig sirkuleer - gewoonlik teen temperature van tussen 180 en 200 °C. Lugbraaiers word as 'n gesonde alternatief tot diepbraaiers beskou, alhoewel nie alle soorte kos, wat gewoonlik in 'n diepbraaier berei kan word, ook sonder meer in 'n lugbraaier gaargemaak kan word nie. So word 'n koekpan benodig om vloeibare deeg in 'n lugbraaier te bak. Lugbraaiers kan in drie kategorieë verdeel word: statiese lugbraaiers met 'n nie-roterende kookkamer, dinamiese lugbraaiers met 'n roterende kookkamer, en halogeen-oonde (waarin spesiale halogeenlampe as verwarmingselement ingespan word, met statiese of dinamiese deursigtige glaskookkamers).


Koper(II)oksied is 'n chemiese verbinding van koper met suurstof (formule: CuO). Dit is 'n swart vastestof. Die koperatoom het 'n oksidasietoestand 2+, wat ooreenkom met 'n elektronkonfigurasie vir die Cu2+-ioon van [Ar]3d9. Die een ontbrekende d-elektron in die subskil maak dit tot 'n ioon wat Jahn-Teller-vervorming sal ondergaan en dit kan in sy kristalstruktuur teruggevind word. Die koperione het 'n vervormde oktaëdriese omringing, wat verklaar dat hierdie struktuur 'n taamlik lae, monokliene simmetrie besit. Koper(II) oksied word dikwels vervaardig wanneer hidrometallurgiese tegnieke gebruik word om koper uit te loog. In hierdie proses word suurstof uit die lug as oxidasiemiddel gebruik en 'n ammoniakale ammoniumkarbonaatoplossing om die element oplosbaar te maak.


'n Sweetpaktop is 'n gemaklike en sagte soort bodrag. Dit is oorspronklik as sportdrag gedra, maar deesdae vir die gemak daarvan as informele drag. Die bypassende broek word 'n sweetpakbroek genoem. Sweetpaktoppe kom in verskillende snitte, kleure en modestyle voor. Dit word algemeen deur veral jonger persone gedra. Sweetpaktoppe word gewoonlik van katoen of poliëster vervaardig. Hulle is ontwerp om nie beweging te belemmer nie, maar ook hitte effens vas te vang. Meeste sweetpaktoppe is geskik vir matige koel toestande. Variasies van die sweetpaktop sluit in: Die windbreker, wat koue wind uithou eerder as om teen koue te isoleer. Wegskeur-sweetpakke, wat maklik en vinnig verwyder kan word, sonder om tyd te mors voor die aktiwiteit begin word. Hierdie artikel is ’n saadjie. Voel vry om Wikipedia te help deur dit uit te brei.


Musa Dagh (Turks: Musa Dağı; Armeens: Մուսա լեռ, Musa leṛ; Arabies: جبل موسى Jebel Musa; beteken "Moses se Berg") is 'n berg in die provinsie Hatay in Turkye. In 1915 het die plaaslike Armeense bevolking op die berg suksesvol verdedig teen die Armeense Volksmoord. Hierdie gebeurtenis het die Oostenrykse skrywer Franz Werfel geïnspireer om die roman "Die Veertig Dae van Musa Dagh" te skryf wat die verhaal van die Armeense Volksmoord aan die wêreld bekendgestel het. Die Ottomaanse amptenare van die streek het 'n amptelike opdrag van die Turkse regering ontvang om die inwoners van ses Armeense dorpe: Kabusia (Kaboussieh), Yoghunoluk, Bitias, Vakef, Kheter Bey (Khodr Bey) en Haji Habibli uit die streek te verdyf. Dit was deel 'n wyer operasie wat sedert 1915 deur die Ottomane uitgevoer is. Tydens die opmars van die Turkse troepe het die Armeense bevolking van die dorpe, wat bewus was van die dreigende gevaar, skuiling gaan soek op die Musa Dagh en vir drie en vyftig dae die aanvalle van die Turkse weermag weerstaan.


Getalbegrip is die vermoë om die waarde van getalle en hul onderlinge verhouding te begryp. E = Ene (1)  of  (1 x 1) T = Tiene (10)  of  (1 x 10) of (101) H = Honderde (100)  of  (10 x 10) of (102 ) D = Duisende (1 000)  of  (10x10x10) of (103 ) TD = Tien Duisende (10 000)  of  (10x10x10x10) of (104) HD = Honderd Duisende (100 000)  of  (10x10x10x10x10) of (105 ) M = Miljoene (1 000 000)  of  (10x10x10x10x10x10) of (106 ) t = tiendes  (0,1 of  1/10 ) h = honderdstes  (0,01 of  1/100 ) d = duisendstes  (0,001 of 1/1000 ) Wat is die getalwaarde van die onderstreepte syfer vir: Die getal 1 256 5 x 10 = 50 (5T of vyf tiene) Die getal 862 8 x 100 = 800 (8H of agt honderde) http://wiskunde-graad-7.blogspot.co.za/search/label/getalbegrip


'n Groot aantal tegniese woorde en terme word in wiskunde ingespan. Die terme verskyn dikwels in woordsomme, lesings en in die gedrukte media. Baie van hierdie woorde is algemene Afrikaanse terme, maar kan 'n meer spesifieke, nie-ooglopende betekenis hê wanneer dit in 'n wiskundige konteks gebruik word. Bewerkingstekens Tekens soos + (plus); - (minus); × (maal) en ÷ (deel). 27 + 19 = 46 212 - 88 = 124 63 × 9 = 567 1008 ÷ 18 = 56 Verwantskapstekens Tekens soos gelyk aan (=); groter as (>) en kleiner as (<). Voorbeelde: 15 > 1,5  (15 is groter as 1,5) 3,3 km = 3 300m  (3,3 km is gelyk aan 3 300 m) 50 g < 0,5 kg  (50 g is kleiner as 0,5 kg) Som van / vermeerder / totaal Die som van 23 en 47 is 70. As mens 32 met 87 vermeerder, kry mens 119. Die totaal van 56 en 76 is 132. Verskil / verminder / - (minus) Die verskil tussen 24 en 69 is -45.


’n Walserhuis is in Switserland, Liechtenstein en die Klein- en Grosswalsertal-vallei in Tirol ’n historiese soort huis wat sy naam van die etniese groep die Walsers gekry het. Daar is nie ’n tipiese soort Walserhuis wat in alle Alpestreke voorkom nie. Die Walsers het tydens hul migrasie uit die Wallis/Valais hulle boutegnieke saamgeneem, maar dit in elke geval by die behoeftes van hulle nuwe tuistes aangepas. Vir die bou van hierdie huise is vierkantige balke van lorkehout van sowat 16 cm dikte gebruik. Aan die hoeke van die konstruksie het die balke inmekaargepas en is die lasplekke met mos verseël. Die ligkleurige, onbehandelde balke het mettertyd in die son swart verkleur. Waar maklik splytbare granietplate beskikbaar was, is die dakke daarmee gedek, soos byvoorbeeld in Törbel en Vals. Van dié dakke word selfs vandag in hul oorspronklike toestand aangetref. Leiklip-dakke soos op sekere plekke gebruiklik is, het nie so lank gehou nie. Teëldakke het nog korter gehou. In die afgelope dekades moes baie van die oorspronklike dakke vervang word. Soms is die fassade van die huise met klein ronde "houtskubbe" bedek (veral in die Rynvallei).


In die beeldende kunste is styl 'n "... bepaalde manier wat die groepering van werke in verwante kategorieë moontlik maak" of "...enige bepaalde en dus herkenbare manier waarop 'n stuk uitgevoer of 'n artefak gemaak word, of uitgevoer en gemaak behoort te word." Dit verwys na die visuele voorkoms van 'n kunswerk wat verband hou met ander werke deur dieselfde kunstenaar, of werke van dieselfde tydperk, opleiding, streek, "skool", kunsbeweging of argeologiese kultuur: "Die idee van styl was lank die vernaamste metode waarvolgens die kunshistorikus kunswerke geklassifiseer het. Hy selekteer en vorm die kunsgeskiedenis volgens styl". Enige kunswerk kan teoreties gesproke volgens styl ontleed word; geen tydperk of kunstenaar kan nié 'n styl hê nie, behalwe deur volkome onbevoegdheid. Omgekeerd kan geen natuurlike voorwerp oor 'n spesifieke styl beskik nie, aangesien styl die gevolg is van keuses wat deur 'n kunstenaar gemaak word. Hetsy die kunstenaar 'n doelbewuste stylkeuse uitoefen of sy eie styl kan identifiseer, maak nie regtig saak nie.


Die Aprilia RS125 is 'n GP-afgeleide replikasportproduksiemotorfiets. Dit word aangedryf deur 'n Rotax enkelsilinder 124.8 cc tweeslagenjin met Nikasil bedekte aluminiumsilinderblok en vloeistofverkoeling. Aprilia het vele Grand Prixoorwinnings behaal in die 125 cc en 250 cc tweeslagklasse. Hierdie wedrenervaring is gebruik deur Aprilia om opgedateerde en verbeterde weergawes van die RS125 te produseer. Aprilia het die eerste RS125 in 1992 vrygestel. Dit het kenmerkende eienskappe van 'n hoekige stertkant en geveegde voorste lugskort, 'n vierkantige koplampeenheid, driespeekwielvellings, luginlate op die bo-middel van die windskerm, elektriese of skopaansitter aan die linkerkant en analoog-tipe meters. Die RS125 is hersien en die R-agtervoegsel is laat vaar. Die RS behou baie van die vorige RS-model, maar daar is 'n nuwe, verbeterde weergawe van die Rotax 122-enjin. Die voorste luginnames is opgeneem in die bo-middelgedeelte van die windkuller geplaas. Die koplampeenheid is gerond. 'n Digitale meter is bygevoeg in die plek van die temperatuurmeter. Die RS125 het 'n geheelnuwe windkullerstilering ontvang, soortgelyk aan die RSV 1000R. Die mees noemenswaardige kenmerke is die hoekige windkullers, twee koplampeenhede, digitale meter en multispeek Marchesini-styl vellings.


Burgenland-Kroaties (Gradišćanskohrvatski jezik; Duits: Burgenlandkroatische Sprache; Hongaars: Gradišćei horvát nyelv) is 'n Suid-Slawiese taal wat in die Oostenrykse deelstaat Burgenland (Kroaties:Gradišće) as erkende minderheidstaal en tweede ampstaal naas Duits deur Burgenlandse Kroate gepraat word. Volgens amptelike statistieke van 2001 is daar 19 412 sprekers. Groter gemeenskappe Burgenlandse Kroate word daarnaas ook in Wene (sowat 12 000) en Graz aangetref. Dikwels word ook na die klein minderhede Kroatiessprekendes in Wes-Hongarye, Suidwes-Slowakye en Suid-Tsjeggië as Burgenland-Kroate verwys. Hulle maak gebruik van òf die Burgenland-Kroatiese òf die Standaard-Kroatiese skryftaal en het noue historiese en kulturele bande met die Kroatiese minderheid in Oostenryk. Die totale aantal sprekers in al vier lande, insluitende migrante in die buiteland, word op sowat 55 000 beraam. Burgenland-Kroaties word al eeue lank in Burgenland gepraat. Gedurende die Turkse oorloë in die 16de eeu is die taal deur Kroatiese setlaars uit die kusgebiede en die binneland van Kroasië in Burgenland gevestig en hier vanaf die tweede helfte van die 19de eeu gestandaardiseer en tot skryftaal ontwikkel. Hierdie skryftaal is 'n mengsel van verskillende dialekte wat as kommunikasiemiddel vir Kroatiessprekendes in Wes-Hongarye gedien het.


Vidzeme (Duits Livland) is 'n streek in Letland. Die Lettiese naam word afgelei van die woorde "vidus" (Afrikaans "middel", Duits "Mittel") en "zeme" (Afrikaans aarde, land). Dit beteken dus min of meer "die middel van die aarde" of  "die middel van die land". Vidzeme le in die middel van die gebied van die historiese Lyfland (Lyflandse Konfederasie). Die gebied van die historiese Lyfland het in die noorde tot by die Golf van Finland gestrek en in die Suide tot die grens van Litaue. Dit het die gebiede van die moderne state van Estland en Letland omvat. Vidzeme is een van vier in die Grondwet van Letland - genoemde streke.


Birger Nerman (6 Oktober 1888 in Norrköping – 22 Augustus 1971 in Stockholm) was 'n Sweedse prehistoriese argeoloog. Nerman het twee broers gehad, die Kommunis Ture Nerman , en die kunstenaar Einar Nerman. Nerman was vanaf 1923, Professor van argeologie aan die Universiteit van Dorpat (vandag Tartu in Estonië). Hy het die opgrawings van die russiese grensvesting Izborsk en van Grobiņa in Letland gelei. In 1938 het Birger Nerman die Direkteur van die Staatlike Historiese Museum in Swede geword. Die Herkunft und die frühesten Auswanderungen der Germanen, 1924 Die Verbindungen zwischen Skandinavien und dem Ostbaltikum in der jüngeren Eisenzeit, 1929 Der Handel Gotlands mit dem Gebiet am Kurischen Haff im 11. Jahrhundert. Prussia-Bericht 29, 1930, S. 160ff. Die Völkerwanderungszeit Gotlands, 1935 Grobin-Seeburg. Ausgrabungen und Funde. Stockholm 1958. Die Vendelzeit Gotlands, 1969 Kungliga Vitterhets Historie och Antikvitets Akademien (Stockholm): Kungl. Vitterhets Historie och Antikvitets Akademiens van Swede. Almqvist & Wiksell, Stockholm, 1971, P. 71. Birger Nerman in die katalogus van die Duitse Nasionale Biblioteek (de) Deutschen Nationalbibliothek


Die Vrede van Thorn verwys na een van die volgende twee vredesverdrae: Die eerste vrede van Thorn (1411) Die tweede vrede van Thorn (1466)


Johannes Oecolampadius (ook Ökolampad of verlatynste Oekolampadius; * 1482 in Weinsberg; † 24 November 1531 , in Basel, Switserland) was 'n Lutherse teoloog, toe Zwinglianer, Humanis en hervormer van Basel. Johannes Oecolampadius is in die stad Weinsberg gebore, in die destydse Koerpalts (sedert 1504 in Württemberg). Sy doopnaam was Johannes Heussgen (ook geskryf: Husschyn, Hussgen, Huszgen of Hausschein) maar soos die ander Humaniste van sy tyd, het hy sy van in Grieks vertaal (οἶκος: huis en λαμπάς: lamp). Sy pa was 'n vooraanstaande burger van Weinsberg en sy moeder stam uit 'n patrisierfamilie van Basel. Vanaf 1499 studeer Oecolampadius regsgeleerdheid in Bologna. In Heidelberg, Tübingen en Stuttgart studeer hy teologie, Hebreeus en klassieke tale. Tussen 1506 en 1508 is hy opvoeder van die prinse in Mainz, Duitsland. 1510 word Oecolampadius as priester ingeseën en ontvang 'n gemeente by die Johanneskerk in Weinsberg. Hy moes egter die stad in 1518 verlaat nadat die bevolking aanstoot geneem het aan sy hervormings-georiënteerde preke.


Ram Barkai (geb. 22 Oktober 1957) is ’n Suid-Afrikaanse oopwaterswemmer, bekend vir sy bykans bomenslike vermoë om lang afstande in yswater te swem, byvoorbeeld in die Antarktika en in Siberië, gewoonlik met net ’n speedo, swempet en -bril. Hy word deur sommige as die taaiste swemmer ter wêreld beskou, wat nie skroom om die ysige water van Switserland of die haai-besmette water van Suid-Afrika aan te durf nie. Barkai is in Israel gebore en emigreer in 1966 na Suid-Afrika, waar hy aan oopwaterswem blootgestel is. Hy hou talle wêreldrekords en het in verskeie TV-programme verskyn, insluitend die dokumentêr Stan Lee's Superhumans. Hy is ook die stigter van die Internasionale Ys-swem Assosiasie. Barkai het nege jaar in die Israeliese Weermag gedien. Van 2005 tot 2012 was hy die hoof uitvoerende beampte en 'n direkteur van die maatskappy Cadiz Holdings Limited. Hy woon tans in Kaapstad en het vier kinders. Barkai het al reg oor die wêreld geswem, insluitend: Na Robbeneiland – 17 keer. Kanaal van Rottnest-eiland – naakte solo-kategorie. Om Kaappunt – saam met Andrew Chin, eerste mense om dit te doen.


Carl Boplaas (1931 - 2004) is die skuilnaam van ’n Afrikaanse digter met die naam van Carl Petrus van der Merwe. Carl Petrus van der Merwe is die seun van Frans Jacobus van der Merwe (1907–1987), ’n broer van Boerneef en eienaar van die beroemde familieplaas Boplaas. Hy is op 19 April 1931 hier in die Koue Bokkeveld gebore. Hy matrikuleer op Ceres en bring die grootste gedeelte van sy lewe as sagtevrugteboer op Boplaas deur, wat sedert 1743 in die familie se besit is. Die plaaswerf is deur sy toedoen in sy geheel tot ’n nasionale gedenkwaardigheid verklaar en die plaas self is ’n familiemaatskappy wat bekend staan as Boplaas Boerdery Trust – dit is die oudste familie-onderneming in Suid-Afrika. As eertydse skaapboer trek hy self winters met die skape uit die Koue Bokkeveld deur Rietvlei se koue water, teen Katbakkies se steilte en oor Swartrug na die warmer Karoo. Later is hy deel van die landbou-revolusie wat die Bokkeveld omvorm tot ’n ryk vrugtestreek, totaal weg van die oorspronklike skaapboerdery af. Vir lank is hy ook ’n korrespondent van Die Burger.


Littlefillan is 'n voorstad van Johannesburg, Suid-Afrika. Dit is in Johannesburg se E-streek geleë. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.